Paliang banyak angkutan umum kalau awak ado di jabodetabek. Bamacam-macam se, dari honda, oto, kareta, kareta listrik dan lainnyo. Angkutan umum nan nio dijalehan kini ko yang gratis. Ado angkutan umum, Jaglingko yang katiko awak naiak itu gratis. Bantuak dari ciri jaglingko ko untuak kalian nan nio naiak. Warno oto nyo biru, ado gamba monas di badan mobilnyo, ado tulisan gratis Rp. 0, ado tulisan jaglingko nyo. Caro naiak iko pun mudah bana, jadi indak ado salahnyo awak naiak iko. Kareno memang keamanan nyo se alah di uji. Tingga awak baranti se ditampek pambarantian jaglingko. Naik jaglingko memang banyak digemari warga.


TV Digital adolah siaran tipi nan alah mamanfaaatkan sinyal digital nan juo dengan sistem kompresi. Jenis-jenis TV digital ado namonyo TV LED, TV ko manggunoan lampu latar LED karano bisa mambuek badan dari parangkek labiah tipih dan efisien. QLED TV, adolah salah satu jenis tipi nan paliang populer di pasaran kini, bisa dikecek an QLED generasi barikutnyo dari layar LCD. OLED TV, versi kompetitig untuak tipi LCD nan mamasuki pasa pado tahun 2012, TV OLED hanyo manghasilkan paneh labiah saketek dan mambutuahkan dayo sakitar 40% labiah randah dibandiangkan LED atau LCD. Smart TV, bisa digunoan sabagai internet TV nan mampu mambarikan progarm tambahan jo dukuangan konektivitas internet.


Maya karajo di kantua bagian administratif alah limo tahun. Kini inyo alah manjadi pegawai tetap, kareno kinerjanyo yang elok. Gaji nan didapek maya pun alah samakin gadang kareno inyo alah lamo jo mangabdi di perusahaan tampek inyo karajo. Bisa dideskripsian urang nan bantuak maya ko urang yang yang mamahami microsoft office tantunyo, urang yang mamiliki kemampuan manulis jo, urang yang detail jo teliti. Kalau indak mode tu mungkin indak cocok manjadi saorang administratif. Biasonyo staf administratif ko masuak ka dalam departemen tata usaho perusahaan yang mamiliki babarapo peran jo. Misal dalam mambantu eksekutif dalam hal mangorganisir dan mamantau tugas administratif seperti manyusun dokumen dan lain-lain.


Makan bajamba adolah salah satu upacara adat nan berasal dari adat Minang. Di acara ko awak akan makan basamo-samo ditampek nan alah disadiokan. Tujuan dari upacara adat ko adolah untuak mandakek an diri satu samo lain tanpa mamikian status. Makan bajamba ko ndak mamakai sendok alias mamakai tangan. Selain itu, makan bajamba biasonyo dialehi daun pisang dan dilatak an di lantai. Pokoknyo merakyat bana. Kebetulan bisuak sakolah mamparingati hari ulang tahun nan ka 100 dan akan maadokan acara makan bajamba di lapangan sekolah. Jan lupo untuak datang yo. Pasti acara ko bakal sero bana dan manambah kekompakan satu samo lain.


Di saat kalian akan batandiang olahraga ado beberapa hal nan harus kalian lakukan di saat minik-minik akhir manjalang ka batandiang. Kurang labiah ado 4 hal yaitu nan pertamo, kalian harus melakukan Teknik Stretching. Teknik ko adolah prose maragangkan otot tubuah sabalum, katiko, dan sasudah baolahraga. Jiko kalian ndak melakukan iko mako di khawatirkan kalian mangalami naiak batih, kram otot, dan sejenisnyo. Nan kaduo, minum aia putiah sacaro perlahan sahinggo saat batandiang kalian ndak mangalami dehidrasi. Nan katigo, atur angok supayo kalian labiah rileks dan ndak grogi mahadok i pertandiangan. Nan terakhir, jan lupo untuak badoa supayo pertandiangan kalian dilancarkan dan di agiah hasil terbaik dek Tuhan.


Mangunjuangi tampek-tampek wisata khususnyo alam iyolah salah satu mimpi nan mulai ambo angsua-angsua sajak kini. Terakhir patang ko ambo mangunjuangi salah ciek aia tajun nan talatak di Bogor. Namo tampeknyo dikenal juo dengan namo Curug Leuwi Hejo. Ambo barangkek agak pagi bia indak angek dijalan dek karano ambo pai kasinan jo onda. Jalan kasitu kironyo agak lamo pulo, ado sakitar sajam labiah dari tampek ambo. Tibo disinan ambo bayia tiket masuak dan parkir onda. Dari pintu masuak tampek wisata ka lokasi aia tajun nyo kironyo agak jauah pulo. Ambo bajalan kaki lewat jalan satapak, di sapanjang jalan basobok kabun jo kandang-kandang kambiang punyo urang kampuang sinan. Sasudah bajalan agak jauah akhirnyo ambo jo kawan-kawan ambo sampai di aia tajun nyo. Walaupun ambo indak bisa baranang tapi ambo tetap main aia.


Ekskul nan wajib diikuti di sikola adolah ekskul bidang olahraga, yaitu futsal. Ekskul futsal wajib diikuti karano beberapa hal. Partamo, futsal adolah olahraga nan sadang bakambang pesat di Indonesia. Hampia sado kalangan mamainkan olahraga futsal. Kaduo, Karano parkambangan nan pesat, tantunyo ado banyak kajuaraan futsal nnan bisa kito ikuti. Katigo, karano banyaknyo kajuaraan futsal nan ado, kabutuahan akan pamain futsal pun maningkek satiok tahunnyo. Hal iko mambuek peluang untuak bisa bakarir di dunia futsal manjadi sangaik tabuka. Terakhir, futsal nan sadang bakambang dan mampunyoi banyak kajuaraan ko mambuek kito jadi mampunyoi banyak kawan. Biasonyo banyak tim futsal nan mancari pamain sacaro acak. Hal itu mamungkinkan kito untuak batamu jo urang baru satiok kali ado kajuaraan.


Ambo kalau nio melakukan sesuatu tu yo sungguah-sungguah karano ambo mampunyoi ambisi tinggi untuak selalu manjadi nomor satu. Contohnyo se dalam manggaleh. Apokah itu manggaleh di kadai offline maupun kadai online. Ambo buek kadai tu samanarik mungkin supayo urang tertarik babalanjo di kadai ambo. Kalau untuak kadai online ambo di shopee ambo buek fotonyo semenarik mungkin. Kualitas foto nyo harus HD sahinggo manyanangan mato urang nan ka mambali. Foto nan buram-buram, pacah-pacah tu ndak laku dek ambo tu do. Ambo kelompok an lo berdasarkan kategorinyo supayo urang nan bakunjuang ka kadai ambo ndak binguang katiko babalanjo. Kalau pambali sanang awak nan manggaleh pun labiah sanang.


Lai pernah mancubo Tomyoum Seafood di kuali nyonya dakek tapilauik alun? Ndeh lamak bana. Cocok bana di makan katiko hari hujan dingin-dingin. Salain tu, cocok lo dimakan katiko badan sedang damam, salemo, atau rangkik-rangkik. Pasti tabukak salero dek kuahnyo nan merah, padeh, dan rempahan-rempahannyo nan taraso bana nan langsuang bisa maangek an tubuah. Segar. Ditambah isiannyo nan ndak main-main. Ado kapitiang, udang nan ukurannyo gadang-gadang, cumi, jamur, bakso dan ditambah lo mie karitiang kuniang yang porsinyo banyak dan manganyangkan. Kalau dicaliak dari porsinyo adolah porsi kuli. Alias untuak porsi baduo. Kok nan gadang paruik mungkin bisa surang tapi dijamin pasti sangkiah bana paruik.


Di bulan Juni tahun 2021, Syifa pai ka tampek kota kalahirannyao yaitu kota Padang. Walaupun alah 18 tahun tidak pernah kambali ka kota Padang, Syifa sangek marindukan masuok khas kota tasabuik . Biasonyo katiko hari raya Idul Fitri maupun hari raya Idul Adha, kaluarga Syifa selalu mamasak masuok khas kota Padang yaitu rendang. Sebelumnyo Syifa sangek indak manyukoi dagiang sapi ataupun olahan dagiang lainnyo. Namun katiko inyo partamo kali mancoba rendang inyo langsung manyukainyo. Semenjak itu siapapun mulai mamakan dagiang sapi. Katiko inyo berkunjuang ka kota Padang. Syifa banyak mancuba masuok khas daerah tasabuik. Inyo pai ka salah satu rumah makan terkenal di kota itu. Gadis itu mamasan menu seperti rendang, gulai cubadak,dendeng dan lain sabagainyo . Inyo sangajo mamasan sebanyak itu agar dapek inyo baok ka rumah dan dinikmati bersama-sama. Katiko setelah sampai di rumah,Syifa langsung maletakkan masakan khas Sumatera Barat itu ka mangkok dan dihidangkan ka ateh maja. Seluruh anggota kaluarga manyukai masakan nan Syifa bawa.


Nasi goreang marupokan makanan khas dari indonesia. Makanan ko marupokan makanan yang lamak sakaligus prosesnyo cukuik sederhana. dimano prossesnyo sabagai barikuik. Nan partamo siapan bahan-bahan kaya nasi putiah sapiriang, bawang merah jo putiah sasiuang, talua ciek, garam dan panyedap rasa sacukuiknyo. Kaduo, siapan lo alat-alat saparti wajan kompor jo api kompor sadang. Kamudian potong bawang dan angekan minyak. Masuakan bawang merah jo bawang putiang nan alah ba potong tu masuakan talua, aduak bahan-bahan tadi. Masuakan nasi, garam, panyedap raso jo kecap, sudah tu diaduak hinggo marato manggunoan spatula. Satelah marato dan aromanyo tacium, matian api dan pindahan nasi ka piriang dan siap untuak disantap.


Dari dulu ambo ndak nio mancubo makanan nan namonyo jengkol. Soalnyo, pandangan ambo ka jengkol ko lah buruak se. Rasonyo paik dan nan paliang buek ambo ndak suko adolah siap makan jengkol ko pasti angok jadi baun. Ado kejadian nan ndak talupoan pas pertamo kali ambo marasoan rasonyo jengkol yaitu pas makan nasi bungkuih samo kawan-kawan di Puncak Lawang. Waktu itu kan ambo pasan samba randang, nah dakek dagiang randang ko ado saroman kantang. Ambo makan lah nan ambo sangko kantang tadi. Pas ambo kunyah ba a kok paik, beda rasonyo, ndak raso kantang. Makin lamo makin kalua aroma nan alah ambo kenal. Langsuang taluwek an dari muluik ko. Pas ditanyo ka kawan ruponyo nan ambo sangko kantang tu jengkol. Akhirnyo makin trauma jo jengkol.


Ambo pribadi tamasuak kadalam urang nan mamakan dagiang jo sayua. Tapi bantuak nan alah disabuikan tadi, indak sado jenis dagiang atau jenis sayua nan ambo makan. Contoh dagiang nan indak ambo makan adolah dagiang kambiang. Sadangkan untuak sayua, nan ambo indak suko adolah taruang. Sabalum ambo manantuan suko atau indak, makan atau indak dimakannyo makanan, ambo tatap punyo raso panasaran ba kok jo urang lamak. Dek raso panasaran ko lah sabalum ambo bisa manantuan ambo suko atau indaknyo makanan, ambo talabiah dulu mancubonyo. sasudah mancubo barulah ambo bisa maambiak kasimpulan suko atau indaknyo jo makanan tu. Salain dek raso nan indak sasuai, ado lo makanan nan indak ambo suko dek alergi, contohnyo makanan-makanan dari lauik bantuak udang jo cumi.


Mangecek an kahiduik an tatanggo tadi, awak kan indak buliah malakuan hal nan buruak. Kareno tatanggo awak tu adolah urang nan acok awak caliak. Indak mungkin awak manunduak an kapalo taruih kalau misal katiko awak ado salah. Barikuik caro malakuan hal nan elok dan bukan hal buruak ka tatanggo awak. Patamo mancaliak dan manghormati ruang pribadi tatanggo awak, kaduo kalau awak ado minjam sesuatu jan lupo mambaliak an, katiko jan manggosip dan bakawan lah, siap tu kalau awak ado masalah dengan tatanggo kecek an sacaro kekeluargaan, siap tu kalau ado kasalahpahaman saharusnyo awak langsuang mampaelok an dan jan balaruik diam-diam se.


Insiden 19 Mei. Pado 19 Mei 1985, China batandiang malawan Hong Kong dalam patandingan kualifikasi Pialo Dunia FIFA. Dalam salah satu patandingan paliang tarkenal dan kontroversial nna parnah dimainkan, Hong Kong mamanangkan patandingan dengan skor 2-1. Itu iolah patandingan nan luar biaso intens. Dan sasudah itu barakhia, panggemar sepak bola Tiongkok Daratan nan indak pueh kamudian tumpah ka jalan-jalan dan mulai hooliganisme. Insiden iko masih dianggap sabagai 'hooliganisme sepakbola partamo nan pernah ado dalam sajarah Republik Rakyat Tiongkok. Hal iko pun marupokan kasampatan partamo China untuak lolos ka Piala Dunia FIFA partamo mereka. Polisi basanjato datang ka lokasi untuak mamulihkan pardamaian. Mereka kamudian manangkaok 127 urang.


Salah satu bisnis nan cukuik manjanjikan di Indonesia adolah bisnis kuliner. Bagaimano indak, makanan marupokan salah satu kabutuahan esensial dalam kahidupan kito. Hal itu manyababkan parmintaan makanan akan taruih ado sampai kapan pun. Bahkan bisnis kuliner iko akan tetap bisa bajalan walaupun di maso pandemi. Apolagi makanan mampunyoi banyak jenis dan ragamnyo. Salain itu tiok-tiok daerah mampunyoi ciri khasnyo masiang-masiang dalam masakan. Hal iko tantunyo manyababkan ketek kamungkinam usaho kito iko mampunyoi kamiripan jo banyak usaho urang lain. Karano itu tantunyo bisnis kuliner kito bisa manjadi alternatif lain bagi para konsumen sahinggo kito indak paralu takuik usaho kito indak mampunyoi palanggan dan akhianyo bangkrut.


Euforia katiko tim  favorit mamasuki lapangan dan mamulai partandingan begitu dirasokan katiko inyo manontonnyo sacaro langsuang di stadion. Alah lama Andi manginginkan untuak manonton langsuang partandingan di stadion dan saat iko inyo mewujudkannya. Saat itu Andi melihat banyak sekali urang baada di tampek duduaknyo masing-masing di sakitar lapangan. Begitu banyak urang nan mamakai jersey timnyo masing-masing untuak manyemangatkan mereka batanding.  Selain itu dengan jumlah penonton tanyata mancapai 50.000 urang  mambuek suasana di stadion begitu heboh dengan taiakan-teriakan fans nan taruih saja manggema. Suasana inilah nan indak bisa dirasokan katiko inyo manonton sendirian di rumah. Inyo mangatakan semua perasoan nan inyo rasokan katiko manonton langsuang partandingan sepak bola itu kapado kawan-kawannya. Dan pada saat itu kawan-kawannyo semakin tatarik untuak meluangkan waktu agar dapek manonton partandingan langsuang ka Stadion


Kaliam suko jo makanan nan padeh? Ado makanan nan cocok untuak kalian cubo. Makanan khas Nusa Tenggara Barat iko cocok bana untuak kalian cubo. Ayam taliwang marupokan makanan khas khas Lombok, Nusa Tenggara Barat. Caliaklah bahan dasarnyo, ayam jo bumbu cabai merah, bawang putiah dan lainnyo. Mangko dari itu kalian nan suko padeh cocok bana makan itu, ayam taliwang juo disabuik ayam padeh. Makan iko cocok bana jo nasi angek dan sayua kangkung. Indak diragukan lai, kalian nan suko padeh makan ayam taliwang ko cocok bana untuak manambah salero makan kalian. Mambalinyo pun indak harus ka Nusa Tenggara Barat kalau taragak awak bisa cari ka tampek makan yang manjua ayam taliwang ko.


Patang ko kawan lamo ambo ka rumah. Selain pai basilaturahmi ternyato kawan ambo ko sambia mancaliak an galehnyo. Nyo minta tolong supayo ambo mambali galehnyo. Nyo bacarito kalau kini nyo sadang payah. Usaho nyo sadang lesu sahinggo ndak bisa manyewo kadai sarupo dulu. Tantu mandanga carito nyo ambo ikuik prihatin. Abis tu ambo tanyo lah ka inyo, apokah usaho nyo ko alah nyo iklan kan ka media sosial atau alun. Ternyato alun. Manuruik pandapek ambo patuik lah lambek jalan usahonyo, soalnyo nyo alun mamasarkan galehnyo ko ka media sosial sahinggo urang banyak nan ndak tau. Ba a lo caro galeh ka di bali dek urang kalau ndak dipasarkan. Kok pai dari rumah ka rumah ko kurang efisien manuruik ambo. Selain abih untuak biaya operasioanal abih lo tanago dek nyo.


Dulu kamera urang hasil foto nyo buruak-buruak. Sedangkan kini hasil kamera urang alah rancak-rancak tarutamo hasil kamera di hp. Bahkan sangkiang ancaknyo payah lo mambedaan nan ma bantuak aslinyo karano alah mode boneka se urang sadonyo. Cubo lah kalau kalian bafoto pakai salah satu kamera hp merek samsung atau oppo. Pasti muko kalian jadi tirus, bola mato kalian jadi kayak boneka, hiduang kalian nan pesek bisa jadi mancuang, bibia kalian nan taba pun bisa jadi tipih, ditambah lo muko kalian akan nampak labiah putiah dari pado aslinyo. Kalau di hp tu ado fitur edit-edit foto pasti foto nan dihasilkan dek kamera kalian tu akan jadi labiah rancak.


Ibadah nan saketek tapi rutin dilakukan akan mambantu wak di akhirat kelak. Wak ndak buliah maremehan ibadah ketek wak nan wak lakuan satiok hari. Misalnyo mambaco Al Quran. Apobilo kito mambaco Al Quran satiok hari, mako akan mandapek pahala walaupun mambaconyo dengan terbata-bata. Urang nan mambaco Al Quran mandapek pahalo nan labiah utamo dibandiang urang nan bersyukur. Saalin itu, derajat urang nan mambaco Al Quran akan dinaikkan saat hari penghisaban amal di hari kiamat kelak. Berdasarkan sabda Rasulullah SAW, urang nan salalu mambaco Al Quran untuak mandapekan Ridho dari Allah SWT maka kelak di hari kiamaik akan disalamaikan dari hari penghisaban.


Namo  den nia arabela, aden tingga di Singkarak, yo batua den tingga di tapi danau Singkarak. Aden suko tingga disiko karano den bisa main aia taruih satiok sanjo. Satiok sanjo den jo kawan kawan biaso baranang di danau sambia mancari pensi. Di danau Singkarak ado banyak pensi, kami aok mancari pakai sayak sayak atau baskom nan batirisan. Caronyo tingga ambiak se kasiak danau tu pakai baskom salanjuiknyo ayak bia kasuiaknyo kalua beko pensi nan awak dapek tingga di basko tu. Pensi ko kami kumpuaan dan beko di jua ka amak den dan pitihnyo kami bagi basamo. Baa kok ka amak den? Karano amak den ko lah nan maolah pensi dan di jua di kadai kami. Hanyo kadai makanan biaso nan talatak di tapi danau.


Olahraga ekstrem adolah kagiatan rekreasi nan dianggap malibek an risiko tingkek tinggi. Sadangkan dalam definisnyo olahraga ekstrim indak ado asa usul nan tapek dan asa usul istilah nyo indak jalesh, tatapi iko mamparoleh pado tahun 1990-an katiko dimabiak dek parusahaan pamasaran untuak mampromosian X Games dan katiko Extreme Sports Channel dan Extreme Sports Company diluncuakan. Samantaro panggunoan istilah "olahraga ekstrem" alah manyebar ke mano-mano untuak manggambarkan banyak kagiatan nan babeda, justru olahraga nan dianggap "ektrem" masih bisa diperdebatan. Namun, ado babarapo karkateristik nan biaso dipunyoi dek sabagian gadang arti olahraga ektrem. Walaupun banyak anak mudo nan mamaonkannyo, olahraga ekstrem ko candaruang mampunyoi target demografis nan rato-rato adolah kaum anak mudo.


Kalau kini masin cuci samakin canggih se, banyak juo merek-merek nan berkualitas. Kalau ambo pakai masin cuci nan ciek tabuang. Masin cuci ciek tabuang ko alah langko, bisa mancuci, mambilas, bisa juo mangariang an. Tapi bantuak biaso masin cuci ambo indak pernah langang jadi ambo agiah masin cuci ciek tabung ambo ko ditempel an jo stiker. Sticker nyo lucu bana, bantuaknyo rami, warnonyo merah mudo, gambar nyo campua, ado bungo-bungo, ado boneka, dan gambar awan-awan nyo. Jadi bantuak masin cuci ambo ko indak kalah ancaknyo dari barang ambo nan lain, kareno alah diaagiah sticker lucu. Samo lo sticker nyo jo barang ambo nan lain.


Perusahaan karajo nan mandapekan panjualan nan maningkek signifikan tahun kini  mambuek perusahaan mangadoan acara untuak marayoannyo. Kami mandapekan liburan basamo-samo ka salah satu tampek terkenal di Indonesia yaitu Padang. Kami pai mamakai bus wisata nan dapek mamuek sekitar 25 urang saoto. Den duduak duo bangku satalah tampek duduak supir. Bus nan kami pakai alah disewa dek perusahaan sahinggo kami indak mangaluaan pitih ongkos. Diperjalanan didalam oto ado nan bamain gadget, lalok, ataupun mancaliak-caliak jalan. Diperjalanan dek alah kalam dan langang. Kami mulai banyanyi jo karaoke didalam oto untuak mangusia raso bosan. Dek jalan nan bakelok-kelok otomatis didalam bus kami marasoan oto mangikuti jalan sahinggo kadang mereng kakanan atau kakiri. Sasampai di Padang, kami langsuang ka tampek penginapan karano aktivitas wisata dimulai bisuak pagi.


Acaro adaik marupokan kabudayaan yang kayo yang marupokan warisan turun tamurun yang diadoan sasuai kepercayoan masyarakat satampek. Ambo punyo rumah yang bantuaknyo gadang, hawa rumah ko seram, angker dan taraso mamiliki aura jahek. Langsuang se untuak manempati rumah ko ambo maadoan upacaro adaik ngebabali yang manjadi adaik di  lampung. Upacaro ko mamiliki tujuan untuak malindungi hutan dimasyarakat lampung barat khususnyo dan bisa juo untuak mausia hawao jahek di kediaman baru awak yang nio awak tempati. Bisa juo untuak rumah yang alah awak tinggal i tapi taraso angker dan mambarasiahan hal-hal negatif dari sagalo hal yang ghaib. Upacaro ko khususnyo di lampung barat.


Kapa pesiar adolah adolah sabuah kapa panumpang nan dijadikan sabagai tampek wisata. Kapa pesiar biasonyo mampunyoi ukuran nan sangai gadang dan lueh. Ukuran kapa pesiar nan gadang dan lueh karano kapa pesiar di dalamnyo tadapek babagai macam fasilitas nan mewah. Rute perjalanan dari kapa pesiar adolah mulai dari palabuahan asal manuju palabuahan-palabuahan lain dan akhianyo baliak ka palabuahan awal. Kapa pesiar mampunyoi babagai macam jenis. Salah satu jenis kapa pesiar nan terkenal adolah kapa pesiar carnival. Kapa pesiar carnival sakurang-kurangnyo mampunyoi 8 jenis kapa. Dalapan jenis kapa pasiar carnival antaro lain liberty, legend, glory, magic, conquest, destiny, dream, dan freedom. Kadalapan kapa pesiar itu mampunyoi hargo nan baragam mulai dari puluahan juta sampai ratusan juta.


Pernah mancubo fruit tea kemasan di boto varian blueberry yang biasonyo dipajang di show case swalayan-swalayan. Takajuik jo rasonyo nan manih bana. Sangkiang manih nyo ado sensasi paik nan dikalua an dek minuman ko. Setelah ambo pelajari ruponyo minuman-minuman kemasan nan acok dijua dipasaran manganduang kadar gulo nan tinggi karano manggunoan pamanih buatan. Selain itu, minuman kemasan mode ko pasti manggunoan pengawet sahinggo ndak elok untuak tubuah. Sarancaknyo kalau nio minum minuman manih buek se surang di rumah. Jaleh bara gulo nan dimasuak an dan lah tajamin tanpa pengawet. Tapi kok nio labiah sehat ancak pabanyak se minum aia putiah.


Jakarta adolah ibukota nan identik jo bangunan pancaka langiknyo. Adonyo hutan di tangah-tangah kota manjadi angin sajuak tasandiri bagi urang Jakarta. Salah satu hutan nan ado di tangah-tangah Jakarta adolah Hutan Kota Srengseng. Lahan hijau nan salueh 15,3 hektar ko dahulunyo adolah tampek pambuangan sarok. Kini sasudah digali dan dibanahi, lahannyo pun ditumbuahi dek babagai jenis tumbuhan dan indak ado tabaun sampah lai. Pangunjuang diharapkan tetap manjago kebersihan jo keasrian Hutan Kota Srengseng ko. Jan karano dahulunyo hutan ko adolah tampek pambuangan sampah, pangunjuang jadi mambuang sampah sembarangan. Mari kito jago basamo hutan kota srengseng agar tetap tasadio lahan hijau nan memadai di Kota Jakarta ko.


Sit up adolah olahraga nan mampunyoi tujuan untuak manguekkan otot paruik. Sit up mampunyoi gerakan nan sangaik sederhana. Gerakan sit up hanyo cukuik maangkek tubuah nan babariang. Posisi tangan saat sit up biasonyo dilatakkan di dado atau di balakang kapalo. Walaupun sit up marupokan olahraga nan gampang untuak dilakukan, tapi sit up mampunyoi banyak manfaat untuak tubuah. Manfaat sit up bagi tubuah nan partamo adolah dapek maningkekkan kakuatan otot paruik. Salanjuiknyo sit up dapek juo maningkekkan performa atletik. Salain mampunyoi banyak manfaat, sit up pun mampunyoi kakurangan. Partamo sit up dapek manyababkan cedera pungguang kalau dilakukan sacaro salah. Kamudian sit up dapek juo manyababkan cedera di bagian lihia.


Salah satu oleh-oleh tradisional khas Cirebon nan harus dibali yaitu karupuk kulit. dibuek dari olahan kulit sapi karbau ataupun ikan mambuek rasa khas dalam karupuk kulit iko begitu kuek. Rasonyo nan gurih serta mampunyoi rasa asin mambuek penikmatnyo sulik baranti dan mambuek katagihan. Karano masyarakat Indonesia memang dikenal sabagai pengkonsumsi karupuk mambuek produksi penjualan karupuk sangek maningkat, iko manjadi kauntungan bagi pengusaha nan bergerak dalam produksi karupuk kulit iko. salain rasanya nan lamak harganyo pun sasuai dengan kantong sahinggo berbagai kalangan dapek manikmatinyo. Mako dari itu katiko kamu mangunjungi Cirebon Jan lupo untuak mambeli karupuk kulit khas Cirebon iko sabagai untuak dibawakan ka kaluarga di rumah.


Sabalum ambo mamutuihan untuak bausaho kini ko, ambo pernah karajo manjadi karyawan di salah satu perusahaan swasta di Jakarta. Hiduik pas-pasan. Namonyo karyawan urang tantu gaji se nan bisa ditarimo tiok bulannyo. Lai pernah mancari-cari cekeran di lua tapi ndak bisa mambagi wakatunyo. Payah bana. Wakatu tu alah tasita di kantua se sahari-hari. Sampai rumah raso nio istirahat se lai. Memang manuruik pandapek ambo kalau nio karajo yo karajo se, kalau ka bausaho-bausaho se. Kalau duo-duonyo malah sikua capang sikua capeh dibueknyo. Kadang urang ko kan lobo. Nio se sadonyo tapi ndak bisa maksimal. Akhirnyo, panek surang se dibueknyo lai.


Dari pado ndak manga-manga waktu liburan, wak bisa maajak keluarga wak untuak gotong royong mambarasiahan rumah. Di hari biaso mungkin awak ndak punyo banyak waktu untuak barasiah-barasiah rumah sacaro kasaluruahan. Mambarasiahan rumah waktu libur bisa jadi kegiatan nan manyanangkan. Wak bisa maajaan anak-anak baa caro mambarasiahan dan manjago kanyamanan rumah. Waktu mambarsiahan rumah wak dan keluarga bisa lo mamindahan latak paraboik untuak mangganti suasana rumah agar labiah rapi dan tertata. Salain itu mambarasiahan rumah basamo keluarga malatiah karajo samo antar anggota keluarga. Jadi cubolah untuak maajak angota keluarga di rumah untuak maisi waktu saaik liburan karno kegiatan ko sangaik bamanfaik dan manyanangkan.


Kalau Bambang pai liburan ka Kota Padang, Jamal punyo destinasi liburan nan babeda. Jamal dan keluarganyo pai liburan ka Kota Malang Jawa Timur. Jamal liburan di Malang salamo 3 hari dan inyo manginap Golden Tulip Holland Resort nan batampek di Batu, Malang. Jaman dan Keluarga mahabihkan pitih sabanyak 2.250.000 salamo manginap di Golden Tulip Holland Resort. Jamal dan keluarga hanyo manyewa ciek kamar karank hargo sewa nan cukuik maha permalamnyo. Namun Jamal mangaku kalau inyo pueh dan sanang bisa manginap di panginapan itu karano pamandangan nan bisa inyo liek sangaik rancak. Fasilitas nan didapek dek jamal dan keluarga pun sangaik banyak dengan pelayanan nan mamuehkan.


Maskipun dilakuan jo icak-icak, sanyuman ko bahkan bisa mambatnu mangurangi stres katiko situasi sakitar mambuek dunsanak maraso kawalahan. Katiko tasanyum, tajadi parubahan aktivitas utak nan bahubuangan jo suasana hati. Sanyuman ko akan mambuek suasana hati urang sakitar manjadi labiah elok walaupun hanyo icak-icak. Kaduo, bamain jo hewan paliharaan. Salah satu mangapo anjiang atau kuciang dijadian hewan terapi adaolah karano kaduonyo dapek mamanuhi kabutuahan dasar manusia akan mancurahan kasiah sayang. Mambalai, mamaluak, atau bamain jo hewan maningkek an kadar serotin dan dopamin pado utak. Kaduo zat ko baguno untuak mananangkan pikiran dan otot sahinggo awak manjadi rileks. Salain itu, ternyato kabaradoan hewan paliharoan bamanfaatan untuak maringanan raso kasapian.


Katiko ado kawan ambo yang nio liburan wisata alam ka sukabumi pasti ambo akan merekomendasikan Geopark Cileteuh. Geoprak Cileteuh ko ko tampek wisata alam yang ancak dan banyak pilihan yang awak bisa lakukan. Di Geopark Ciletuh ado pantai, aia tajun sampai tampek-tampek foto lain yang ancak awak abadikan. Batua lah ambo manyarankan tampe ko ka kawan ambo soalnyo manuruik ambo iko lah tampek yang cocok untuk wisata alam. Geopark ciletuh ko pernah diumumkan sebagai Global Geoparks oleh UNESCO pado barapo tahun lalu. Di kawasan iko juo awak bisa mancaliak bukik nan ancak, sungai dan beberapo curug yang dakek dari siko.


Ayam goreng nan samalam dibali alun sempat diabisan? Mari kito masak ulang pagi ko baliak, supayo ayam goreng bisa dinikmati dalam kaadaan ranyah bantuak pas awal dibali. Ado babarapo caro supayo ayam goreng baliak ranyah bantuak baru di masak. Caro partamo adolah maangekan di dalam oven nan talabiah dahulu alah diangekan sakitar 204 derajat, tu baru masuakan ayam goreng, dan tunggu 10-30 minik, supayo angek marato. Caro lainnyo adolah manggoreng baliak di panci jo minyak goreng nan alah diangekan sakitar suhu 150 derajat. Ayam yang dimasak baliak di dalam minyak bisa digoreng salamo 2-3 minik sajo, sampai kasado sisinyo masak samparono


Masjid Raya Sumbar adolah salah satu masajik nan sangat terkenal di kota Padang. Ndak hanyo untuak ibadah tapi masajik ko kini alah manjadi tujuan wisata bagi masyarakaik Sumatera Barat bahkan Indonesia. Ambo adolah urang nan baruntuang punyo rumah dakek jo Masjid Raya Sumbar. Ndak butuah lamo bagi ambo untuak sampai ka masajik nan megah ko. Ambo hanyo paralu manampuah perjalan kurang labiah 10 minik dari rumah dengan manggunokan angkutan umum Trans Padang dengan tujuan Khatib Sulaiman. Beko ambo tingga turun se di halte Trans Padang nan barado di subarang masajik. Tingga manyubarang dan bajalan sekitar saminik ambo alah tibo di halaman masajik nan sangaik luweh ko.


Acara TV kini alah kurang diminati dek masyarakaik. Paliang masyarakaik di kampuang-kampuang nan akses internetnyo sulik atau urang-urang tuo nan ndak mangarati jo youtube dan sejenisnyo nan masih manonton acara-acara nan ado di TV. Banyak nan maanggap acara nan ado di TV tu banyak dutonyo. Apolai sado acaranyo bisa di caliak di Youtube. Jadi urang ndak paralu untuak manonton TV lai do. Mancaliak fakta nan di lapangan emang mode tu adonyo. Mako dari itu, stasiun-stasiun TV harus mancari caro supayo bisa maningkek an gairah masyarakaik untuak bisa manikmati acara-acara TV saroman dulu. Antah itu mambuek program-program nan labiah manarik, labiah baragam sahinggo ndak monoton.


Manuruik den olahraga sangaik banyak manfaatnyo, intah itu dalam manjago kasehatan, atau ado juo yang karano kecantikan, baik itu wajah ataupun tubuah. Tapi kalau olahraga balabiahan sabananyo bahayo lo nyo. Sado yang balabiahan itu sangaik indak elok, tamasuak olahraga. Ado kasus yang wak tamui, inyo rajin olahraga, bahkan satalah panabangan yang salamo 12 jam, lalu tibo dirumah, satalah tu inyo indak istirahat do, tapi olahraga, sahinggo innalillahiwainailaihi rajiun maningga dunia, dek serangan jantuang. Dokter bapandapek sabab inyo maningga gagarah olahraganyo tadi. Sabab inyo indak do riwayat keluarga ataupun dirinyo yang sakik jantuang do. Dek sabab itu injan balabiahan dalam ba olah raga.


Katiko awak mamulai bisnis surang, tantu tarao bana dek awak katiko bisnis awak malah mangalami kerugian. Untuak itu awak paralu tau caro manghadapinyo. Salah satunyo nan paliang awak lakuan adolah maatua kauangan. Langkah untuak awak mangatua keuangan adolah patamo mambuek rancano keuangan dan usaho yang matang, kaduo mamparhatian rasio pinjaman, katigo mancataik arus kas sacaro rutin, siap tu pisahkan dana usaho awak jo pitih pribadi, siap tu bayarlah tagihan dengan tapek wakatu. Mode ko langkah nan bisa awak jalankan untuak maatua kauangan bisnis awak jadi biss manimalisir keuangan. Kareno katiko awak marugi, jan sampai awak samaki banyak maabihan pitih jadi awak paralu tau caro maatua kaungan.


Ambo sanang bana ikuik Senam jo ibu-ibu parumahan dakek siko. Kadang kami senam di wakatu pagi, kadang juo katiko sore. Senam ko tamasuak olahraga ringan, apolai kalau awak malakuan sanam yang indak talalu mangureh tanago. Gerakan senam juo bisa dengan mudah awak ikuik an, sambia caliak se di youtube, jadi dengan mudah awak malakuannyo di rumah. Senam ko juo banyak macam nyo, ado yang untuak manurunan barek badan atau yang nio manyihaik an jantuang. Pokoknyo sadoalahnyo adolah untuak kasihaik an awak. Mangko dari itu, marilah awak lakuan olahraga dengan rutin dan jan banyak alasan lai. Kareno itu bisa mambuek awak labiah sihaik.


Panyasuaian harapan manjadi labiah realistis marupokan mekanisme panganan stres pado individu bakripadian masak. Pananganan atau caro mangatasi stres jo pangubek an biasonyo manggunoan jenis ubek-ubek an ansiolitik, benzodiazepin nan dibarikan dek psikoater. Salain itu psikoterapi barupo cognitive behavior therapy (CBT), stress management training nan tadiri dari self observation, cognitive restructuring, relaxation tarining, hyponis, biofeedback, time management, dan problem solving dapek dibarikan pulo dek psikiater dan psikolog klinis. Tiok urang punyo caro malapehan stres surang. Babarapo urang mungkin mangatasi stres jo makan sehat, curhat, atau manghabisan banyak piti untuak balanjo. Sajumlah caro nan bisa manjadi pilihan antaro lain, tasanyum. Dalam studi nan dirilis di Sage Jounals, disabuik an bahwa Duchenne smile, jenis sanyum leba nan malibek an otot-otot wajar sakitar mato, dapek maningkek an suasano hati.


Salah satu rumah adat nan terkenal di Indonesia adolah Rumah Adat Tongkonan. Rumah Adat Tongkonan adolah rumah adat nan berasal dari Sulawesi Selatan. Rumah ko mamiliki bantuak nan unik dengan atok malangkuang manyarupoi sabuah perahu dan babantuak pangguang dengan jumlah anak janjang ganjil. Biasonyo bagian bawahnyo ko dibiaa an kosong supyo bisa dijadikan tampek untuak kandang binatang peliharaan urang nan punyo rumah. Tapi nan pasti rumah adat ko ndak hanyo untuak tampek tingga tapi acok juo dipakai sabagai tampek musyawarah bagi masyarakaiknyo karna salah satu iri khas dari rumah adat ko adolah punyo halaman nan lueh. Selain itu, dari rumah ko awak bisa lo mancaliak status sosial seseorang.


1 Januari 2000 marupokan hari pernikahan Lisa jo Andi. Dan alah 22 tahun mereka barumah tangga di ma kini mereka telah mamiliki  dua urang anak. Anak partamo lahir di tahun 2002 dan anak kaduo lahir tahun 2010. Selama  manjadi pasangan suami istri Lisa dan Andi indak selalu harmonis di ma kadang masih ado beberapa benturan atau perbedaan pendapek nan mambuek mereka bartengkar. Namun hal itu indak mambuek mereka mamutuihkan hubungan karano mereka dapek manyelesaikannyo jo baik. Namun tahun 2006, pernah  ado tajadi pertengkaran nan cukuik hebat di ma mereka mamutuihkan untuak barpisah talebih dahulu. Dan tahun 2007 mereka mamutuihkan untuak kambali barsama karano mereka telah mamiliki anak dan otomatis mereka haruih saling bekerja sama agar anak mereka tumbuh jo baik. Pertengkaran tasabuik mambuek mereka lebih mangetahui bagaimana sifat masing-masing dan bagaimana cara manyelesaikannyo.


Kalau kalian nio karajo dengan laptop dan tetap tampil stylish mako pilihan yang tapek adolah Laptop lipek kayak ambo. Laptop lipek yang bisa juo di bogka pasang nan ambo pakai adolah laptop lenovo flex 5 14 2IN1 touch i3 1115G4. Laptop iko punyo bantuak yang mewah minimalis, warno nyo kuek, bahannyo mewah tacaliak, bisa dilipek dan bisa dibongka pasang. Ambo se biasonyo bisa manjadian laptop ko sabagai tablet dan bisa manjadian nyo sabagai laptop pado umum nyo. Layar laptop levono flex 5 14 2IN1 touch 13 1115G4 adolah 14 FHD dan dengan ram 4 gb sampai panyimpanannyo di 128 gb.


Manuruik pandangan ambo, urang nan tingga di desa tu punyo gaya hiduik nan sederhana. Selain itu, persaiangan antaro inyo samo inyo randah. Ndak ado nan talampau mangaja dunia bana dp. Apo lai biasonyo kalau urang nan hiduik di desa tu mato pancahariannyo ndak jauah-jauah dari petani, pedagang, dan sajenisnyo. Apo lo nan ka dikaja bana. Nan paliang penting dek urang tu bisa makan dan bisa hiduik dengan tanang. Ndak sarupo jo urang kota do. Persaingannyo sangaik tinggi. Dek sangkiang tinggi nyo urang kota ko bisa bapikia licik untuak bisa manjatuahan kawannyo. Pokoknyo beda bana lah gaya hiduik urang di desa jo di kota.


Masin cuci ambo nan di rumah adolah masin cuci jenis front loading. Jadi kalau masin cuci jenis ko agak banyak menunyo. Ado khusus mancuci baju katun, mancuci baju dengan bahan wol, mancui baju bayi, baju katun nan ukurannyo labiah gadang, mancuci bahan jeans, dan masih banyak nan lainnyo. Kelebihan masin cuci ko ciek lai adolah nyo bisa mancuci baju manggunokan aia angek. Jadi ado pengarutan temperatur aianyo. Selain itu, awak ndak paralu manimbo aia untuak di isikan ka dalam masin cuci ko. Nyo alah punyo sistem untuak maatua aia sasuai jo kebutuhannyo. Pokoknyo kalau oakai masin cuci ko tingga masuak se baju, agiah sabun cair dan pewanginyo, duduak se managamek lai. Beko manyanyi se masin ko manandokan baju kalian alah siap untuak dijamua.


Dikutip dari buku yang bajudul 70 Tradisi Unik Suku Bangsa di Indonesia (2019) karya Fitri Haryani NasuXon, rumah Mbaru Niang yang marupokan rumah adat dari NTT mampunyoi desain unik dan tapancia di pagubungan karano hanyo ado di Kampuang Adat Wae Rebo. Bahkan rumah adat tasabuik mandapek penghargaan tatinggi untuak kategori konservasi warisan budaya UNESCO Asia-Pacific pado tahun 2012. Uniknyo pambuatan rumah adat Mbaru Niang dibangun tanpa manggunoan paku, tapi mamakai tali rotan. Bagi masyarakat Wae Rebo, Mbaru Niang marupokan simbol palindungan, pasatuan warga, dan manjadi pusat kegiatan sosial msyarakat, tarutamo yang bahubungan jo persoalan adat. Salain itu, Mbaru Niang dianggap sabagai simbol seorang ibu yang salalu mengayomi dan malindungi.


Rasonyo banyak urang nan suko karedok khas makanan Jawa Barat. Apolai urang nan suko makan sayua pasti suko bana jo karedok ko. Banyak makanan sajanis jo karedok yang mamakai bumbu kacang juo tapi nan mambedoan adolah karedok mamakai bahan utama sayua mantah. Bisa di gambarkan baa isi dari karedok adolah makanan yang mamakai sayua mantah ado kacang panjang, toge, kol, mantimun dan daun kamangi yang disiram jo saus kacang katiko dimakan kriuk-kriuk dan segar dari sayua mantah tu taraso bana. Apolai diagiah saus kacang, yobana perpaduan yang pas. Karedok memang makanan khas jawa barat tapi di banyak tampek di lua jawa barat pun manjua karedok jadi indak harus ka jawa barat kalau nio mamakan karedok.


Olahraga mamiliki banyak manfaat untuak kesehatan tubuah. Tapi samakin kamari samakin banyak anak mudo nan maleh baolahraga karano kesadaran akan pentingnyo baolahraga tu sangaik randah. Walaupun mereka tau akan manfaat olahraga tapi tetap se ndak marubah kesadaran mereka akan pentingnyo baolahraga. Katiko ditanyo ba a kok jarang baolahraga pasti alasannyo karano sulik untuak maluangkan wakatu, sibuk bakarajo, dan alasan-alasan lainnyo. Sabananyo kalau ado niek banyak jenis olahraga nan bisa dilakukan tanpa mambutuahan wakatu khusus contohnyo adolah jogging, gerakan duduak tagak, naiak turun janjang, push up, sit up, bridge, wall-sit. Intinyo niek se nan dipakuek. Kalau niek alah kuek raso maleh tu pasti akan kalah.


Manuruik ambo, fungsi hp zaman dulu dan zaman kini tu babeda. Kalau dulu hp tu fungsinyo hanyo sabagai alat komunikasi, main game dan mandangaan musik saadonyo. Kalau kini hp tu alah banyak fungsinyo. Selain untuak bakomunikasi hp digunoan dek urang untuak mengakses infotmasi dari banyak sumber bantuakdari internet, Youtube, dan lain-lain. Selain itu, hp ko fungsinyo sabagai entertainment lo bagi panggunonyo. Dari hp kini awak bisa bakodak, mandanga musik dan main game sacaro offline dan online, ma edit foto dan video, dan masih banyak lai. Bahkan ndak saketek lo urang nan manggunoan hp ko sabagai patokan untuak mancaliak status sosial seseorang dalam lingkungannyo. Makin ancak hp nyo makin tinggi lo status sosialnyo.


Tajadi bancano Gampo di daerah cici pado hari rabu kapatang. Walaupun memang gampo nyo ketek dan sakali liwaik. Awak paralu juo waspada dan indak terlalu panik yang menyebabkan awak salah ambiak langkah. Oleh kareno itu cici baraja baa caronyo manghadapi kondisi itu. Kareno cici jo keluargonyo juo jarang marasoan gampo. Kini juo banyak barita tentang gampo di daerah-daerah. Kareno kini alah alaik pendeteksi gampo dek BMKG, cici manggunoan itu juo. Cici juo labiah mamiliah indak terlalu panik dan mananang an pikiran, kalau-kalau se ado gampo susulan. Cici maraso saketek tanang kareno lai ado aplikasi palacak gampo ko yang memang dibuek untuak mengetahui potensi gampo.


Waktu itu katiko Lisa pai ka salah satu rumah temannyo nan baagama non muslim ditawari makanan nan cukuik banyak oleh kaluaganyo. Mancaliak makanan tersabut sangek manggugah salera mambuek Lisa bakeinginan untuak mancubonyo. Saat itu Lisa belum mangetahui kalau makanan tersabut mangandung babi karano indak tercaliak saperti daging babi pado umumnyo . Orang tua teman Lisa indak mangetahui kalau Lisa baagama Islam mako dari itu inyo manawarkan makanan nan sadang dihidangkan dihidangkan di maja. Saat itu teman Lisa pergi ke kamarnyo untuak mangganti baju dan indak mangetahui kalau urang tuanyo manawarkan Lisa makanan jo olahan babi. Satelah mangetahui urang tuanyo manawarkan makanan tersabut barulah inyo mangatakan kalau makanan nan telah disamakan itu mangandung babi. Mandanga itu Lisa langsung minum nan banyak karano inyo teringat ucapan urang tuanyo dan ajaran agamanyo untuak indak mamakan makanan haram. Sontak saja satelah itu Lisa langsung pergi ke kamar mandi untuak kumua-kumua.


Kini bukan hanyo para lelaki saja nan manginginkan bentuk otot pada perutnyo ataupun lengan. Kaum perempuan pun manginginkan hal serupa di mana inyo manginginkan badan ideal serta massa otot nan dapek manambah kekuatannya. baikut Beberapa jenis olahraga nan dapek maningkatkan masa otot yaitu partamo squat jump, Di mana olahraga iko cukuik efektif untuak mambantu maningkatkan massa otot. Keduo malakukan push up, jenis olahraga iko dapek dilakukan di rumah sahinggo indak manjadi hambatan katiko sasaurang ingin batekad untuak manambah masa ototnya. Ketigo mangangkat beban,  Hal iko dikarenakan katiko sasaurang mangangkat beban mako tubuh akan taruih mambakar lemak nan ado  walaupun saat itu alah bahenti mangangkat beban. Hal iko manjadikan olahraga angkat beban manjadi olahraga nan paling efektif untuak mampercapek dalam maningkatkan massa otot.


Makanan sehat biasonyo punyo raso nan ndak lamak. Natto makanan fermentasi dari Jepang dikenal punyo baun nan busuak takah kaos kaki. Teksturnyo pun lengket dan balendir, dek itu lah urang-urang banyak nan ndak suko Natto. Tapi aslinyo makanan asal Jepang ko sehat jo bergizi. Dalam 100 gram Natto, manganduang 212 kalori, protein, kalsium dan zat basi. Natto pun ndak manganduang lemak januah jadi ancak untuak nan diet. Lendir nan ado pado Natto ko hasil dari fermentasi bakteri Bacillus subtilis. Bakteri ko punya khasiat nan ancak lo untuak pencernaan awak. Walaupun ndak lamak, tapi Natto ko makanan nan sehat jo bergizi.


Kabanyakan urang kalau manggunoan kato karma pasti untuak kajadian yang punyo konotasi negatif. Misalnyo waktu urang malakuan hal nan ndak elok mako akan mandapek karma. Dalam kasus tasabuik maka labiah cocok disabuik karma buruak. Dalam ajaran Buddha karma adolah niat untuak malakukan sasuatu. Karma bisa dalam bantuak pikiran, ucapan, dan perbuatan. Dek itu karma tabagi manjadi karma baik dan karma buruak. Di dalam Samyutta Nikaya manyabuikkan “Sasuai jo baniah nan ditabur, demikian pulolah buah nan dituai. Merekan nan mananam kabaikan akan tumbuah kabahagiaan”. Dari situlah kalau sananyo ajaran karma itu ndak untuak hal nan buruak se, tapi untuak nan elok-elok juo


Olahraga pertamo dalam workout adalah squat. Squat marupokan satu jenis workout yang paliang dikenal dek banyak urang. Kito hanyo paralu barado pado posisi tagak dengan jarak kaki selebar bahu dan lengan luruih ke depan. Kemudian, dorong bokong ka bawah hinggo kaduo lutuik menekuk seolah-olah sadang duduak di kursi. Kembalilah pado posisi awal, dan ulangi gerakan tadi beberapo kali. Melakukan gerakan ko memungkinkan otot-otot utamo di tubuh bagian bawah bakarajo. Melansir Halodoc, squat marupokan gerakan olahraga yang dapek membantu mengencangkan otot tubuh, tamasuak betis, kaki, bokong dan paho bagian dalam. Indak hanyo itu, olahraga squat menyasar pulo ke bagian otot inti tubuh, seperti erector spinae, transversal abdonomis, obliquaes dan rektus abdonomis.


Mode kamera saku adolah nan paliang populer digunoan masyarakat umum. Lensa utamo indak bisa diganti, umumnyo otomatis atau paralu saketek panyetelan. Cahayo nan malewati lensa langsuang mambaka medium. Kalamahan film ko adolah gambar nan ditangkok dek mato akan babeda jo hasil nan dihasilkan film, karano ado parbedaan suduik pandang jandela bidik jo lensa. Dek adonyo bbabarpo kalahaman nan ditumbuakan dek kamera saku ko timbua lo namonyo Kamera TLR. Jandela bidiak nan dabarikan lensa nan identik jo lenda dibawahnyo. Tatapi, tetap ado kasalahan paralaks nan dituimbuakan sabab suduik dan posisi kaduo lensa indak samo. Fotografer ahli biasonyo labiah mamiliah viewfinder jo kualitas elok jo talok mambarikan gambaran tapek bantuak apo nan tacetak.


Mangutik dari Investopedia, wirausaha adolah saurang nan manciptoan bisnis baru jo manangguang sabagian gadang rasiko dan manikmati sabagian gadang imbalan. Saurang wirausaha biasonyo dicaliak sabaga investor, sumber ide, barang, jasa atau bisnis nan baru saurang wirausaha mamainan paran kunci dalam ekonomi negara. Dimano wirausaha manggunoan bakat dan kacadiakannyo untuak mamanuhi kabutuahan konsumen dan mambaok hal itu ka pasaran. Jo tapanuhnyo kabutuahan konsumen bisa manghasilkan kauntuangan. Salain kauntuangan pribadi, usaho ko mambutuahan tanago karajo sahinggo bisa manciptakan lapangan karajo. Ado banyak pamimpi nan alah bisa maujutkan mimpinyo jadi wirausaha. Tapi untuak sampai ka tahap itu indak sasusah mampatahanan dan tatap bakambang. Untuak bisa taruh maju di bidang bisnis tantunyo bukan hal nan mudah karano ado banyak pasaiang. Untauak itu ado babarapo tips nan bsa di pakai yaitunyo karajo kareh dan takun, baran manantang diri, punyo bakat, dan barani maambiah rasiko.


Kaluarga ambo mampunyoi sabuah usaho nan lah dibangun sajak awal tahun 2000. Usaho kaluarga ambo adolah mangaleh bawahan padusi seperti rok, kulot, dan sajanisnyo. Usaho iko dimulai dek mamak ambo pado awal tahun 2000. Saat itu mamak ambo pai marantau ka Jakarta dan tingga di kos basamo jo kawannyo. Mamak ambo mamulai bisnisnyo dari nan ketek-ketek labiah dulu. Awalnyo inyo bakaliliang di Pasa Tanah Abang manawarkan barang dagangannyo. Samakin lamo usaho nan dimulai dek mamak ambo iko samakin bakambang. Akhianyo satalah itu mamak ambo mambawo adiak-adiak dan amaknyo marantau ka Jakarta. Kini kadai mamak ambo lah ado 3 di Pasa Tanah Abang. Kadai itu diisi dek adiak-adiaknyo nan salah satunyo adolah amak ambo.


Olahraga nan sangaik ambo sukoi samanjak ketek adolah sepakbola. Sepakbola marupokan olahraga bola kaki nan sangaik populer di dunia. Sepakbola dimainkan dek 2 tim nan masiang-masiang tim mampunyoi 11 pamain di dalam lapangan. Salain itu masiang-masiang tim mampunyoi cadangan nan jumlahnyo antaro 6 sampai 8 pamain. Partandingan sepakbola umumnyo dipimpin dek 4 wasit, yaitu wasit utamo, wasit cadangan, dan duo hakim garih. Partandingan sepakbola dimainkan sabanyak 2 babak dengan masiang-masiang babak dibari waktu 45 minik. Jadi waktu normal dalam sepakbola adolah 90 minik. Dalam sepakbola ado 3 hasil, yaitu manang, kalah, dan imbang. Hasil manang akan diraiah dek tim nan mancetak skor labiah banyak dalam ciek partandingan. Hasil kalah diraiah dek tim nan mancetak skor paliang saketek. Dan hasil imbang diraiah katiko kaduo tim  nan batandiang mampunyoi skor nan samo.


Waktu SD kalau alah waktunyo mato pelajaran olahraga pasti selalu main kasti labo. Kalau ndak kasti labo pacu lari. Ndak pernah jauah-jauah dari itu. Mungkin karano SD ambo SD kantau nan muridnyo cuma 15 urang salokal. Kalau dibandiang pacu lari ambo labiah sanang main kasti labo karano disiko paralu karajo samo tim. Ambo suko bana permainan nan karajo samo gitu. Tapi samanjak main kasti labo hari tu ambo jadi trauma karano pas bola ko dilambuik an ka badan lawan ndak sangajo kanai kapalonyo sampai kawan ko tadi pingsan. Mancaliak kawan pingsan ndak badayo tu ambo pun maraso sangaik maraso basalah. Ndak ado niatan samo sakali untuak mancilakoan kawan tu do.


Bima nan saat itu indak bisa manonton sacaro langsuang Piala Dunia ka stadion di Qatar inyo hanyo bisa manontonnyo di negaranyo Indonesia. Namun katiko inyo manonton piala dunia inyo indak sendirian karano masih banyak temannyo nan indak dapek manonton sacaro langsuang Stadion sahinggo mereka mamutuskan untuak manonton bareng di salah ciek cafe nan manyediakan tayangan Piala Dunia. Mareka pun manonton di situ dengan panuah harapan agar tim kesayangannyo dapek mamenangkan partandingan. Saat itu sakitar 30 urang bakumpua di dalam cafe untuak malihat partandingan sacaro langsuang lewat tayangan Piala Dunia. Manggunakan proyektor agar  sado urang nan sadang baada di cafe dapek manontonnyo sacaro jelas. Dan katiko gol pun mereka sama-sama marayakan,  sahinggo suasana saat itu sangek seru.


Baralek gadang di Minangkabau merupakan salah satu acara adat untuak mamariahkan acara nikahan anak, cucu, dan kamanakan. Salah satu acara dalam rangkaian acara baralek ko adolah anak daro jo marapulai akan di arak-arak sakaliliang kampuang sabalum duduak di pelaminan. Dalam acara ba arak ko ado nan manggunokan bendi tapi ado juo nan bajalan kaki. Untuak mamariahan suasana arak-arak ko biasonyo sambia dibunyian musik-musik minang manggunokan alat-alat musik tradisional khas daerah minangkabau sarupo talempong, saluang, dan lain-lain. Arak-arakan ko biasonyo diiriangi dek sanak saudara, kawan-kawan tadakek, bahkan panduduak kampuang. Sia se dibuliahan untuak ikuik acara ba arak anak daro marapulai ko.


Makan di kuali nyonya tu lamak bana guys.Pertamo kali makan kasiko jo keluarga. Kebetulan hari tu adolah perayaan hari pernikahan urang tuo ambo.  Pelayanannyo ramah. Baru wak datang lah diagiah menu sekali. Sado makanan nan dipasan waktu tu lamak-lamak sadonyo. Padohal asal piliah menu ruponyo lamak juo rasonyo. Ambo pasan Tomyam Seafood. Ndeh buek nagiah. Isiannyo ndak pilik, padehnyo pas, rempahannyo pas, lamak bana pokoknyo. Disiko ado menu kopinyo lo. Cemilannyo pun lamak-lamak. Red Velvetnyo juara. Kalau nan nio nongkrong-nongkrong se disiko bisa bana. Bisuak kalau ka maadoan acara reuni jo kawan-kawan atau pai makan jo pacar kasiko se lah. Mantap bana.


Ambo ndak akan pernah pai ka Rumah Makan Salero nan ado di Bunguih dakek jembatan tu lai do. Lah jaran. Ternyato ndak ambo se nan kanai pakuak disinan. Banyak lo kawan ambo nan lah kanai pakuak. Masak ambo makan baduo jo kawan pakai ikan lele jo nasi tanpa minuman jus kanai hampia 200 ribu. Ndak masuak diaka. Lah samo lo jo makan di restoran gadang. Raso makanan ndak lo lamak. Raso lado lah masam. Tampek makannyo banyak langau. Ka berang ba a lah, maleh mampapanjang urusan soalnyo ka pai kalua kota saat tu ado tugas. Manyasa ambo makan disiko. Cukuik sakali ko se.


karipik monda adolah camilan nan lamak bana manuruik ambo. raso asin gurih yang ado di karipik monda buek ambo nagih mamakannyo, satiok pulang kampuang taruih mambali saindaknyo 10 bungkuih karipik tu untuak dibaok ka jakarta. ndak cuma ambo, kakak, om, etek dan anak anaknyo suko juo jo karipik ko ma. karipik ko salain disantap langsuang, katiko ditambahan sabagai kawan untuak makan nasi, bakso, dan mie sangaik cocok dan pas. karipik ko hanyo di produksi di padang, dan haragonyo tajangkau pulo kok den kantong awak. kalau kawan kawan ado nan minat, segeralah kontak ka nomor yang sasudah ko awak agiahan. Tarimo kasih


Kini ado banyak janih olahraga nan mudah dikarajoan. Olahraga push-up adolah olahraga nan banyak di lakuan dek urang nan suko ba olahraga. Karano push-up indak mambutuahan alek khusuih dan indak paralu tampek khusuih tapi punyo banyak manfaat. Push-up bisa di karajoan di mano sajo asal tampeknyo data dan muek untuak tubuah kito. Push-up dilakuan jo posisi talungkuik tapi ditahan dek tangan jo jari kaki. Posisi pungguang jo kapalo harus luruih. Posisi ko ditahan dan digarikan ka ateh jo kabawah. Push-up ko ado janh padusi dan ado nan untuak laki-aki. Kalau nan tadi untuak laki-laki kalau nan untuak padusi bedanyo hanyo di panumpu kaki. Kalau laki-laki di tumpu jo ujung jari kalau padusi di tumpu dek lutuik. Push-up ko punyo manfaat untuak malatiah kakuatan jo mambantuak otot langan awak. Karano itu marilah mulai bantuak otot langan jo olahraga nan mudah dikarajoan.


Kecek urang kulik ayam KFC tu lamak. Namuah bacakak urang dek mamparabuik an kulik ayam KFC. Tapi ba a kok dari dulu ambo ndak pernah suko samo yang namonyo kulik ayam KFC tu yo? Bagalenyai-lenyai ba a gitu. Malah kok makan jo kawan biasonyo kuliknyo ambo agiah ka kawan. Salain rasonyo nan manuruik ambo ndak lamak, kulik ayam tu kan tinggi kanduangan lamaknyo. Manuruik data dari The National Nutrient Database USDA, dalam 100 gram kulik ayam tu manganduang sekitar 9 gram lamak, nan 70 persennyo tu lamak ndak januah. Kok lamak ndak januah lah banyak di dalam tubuah tu ndak rancak do, bisa obesitas wak dek nyo. Makonyo kalau kalian makan ka makanan padang pasti ayam nyo ndak bakulik, dek iko lah ko.


Biasonyo kalau ado waktu luang kalian labiah suko di dalam rumah atau lua rumah? Kalau kini ambo suko mahabihan wakatu di dalam rumah. Apolai semenjak corona. Berhubung ambo suko makan dan mangulek jadi kini ambo banyak maisi wakatu luang jo masak-masak di rumah. Ditambah kini banyak tasadio resep-resep makanan rumahan di Youtube nan bisa awak tiru. Apo se nan nio awak buek bisa ditamuan resepnyo. Memang sih kadang-kadang ado resep ko nan ndak sasuai sahinggo hasilnyo ndak mamuaskan, tapi samanjak suko masak-masak ko mambuek ambo labiah produktif di rumah dengan manyiapan makanan untuak keluarga. Sanang rasonyo bisa mamasak an urang sarumah.


Seperti yang awak ketahui kalau masin cuci top loading adolah masin cuci yang mampunyoi panutuik dibagian ateh nyo. Artinyo pakaian di muaik dalam melalui bagian ateh masin. Masin cuci duo tabung top loading ko bararti inyo mampunyoi duo tabuang, ciek nan mancuci jo ciek nan mangariangan. Caro mancuci manggunoa masin cuci duo tabung top loading adolah sabagai barikuik. Patamo siapkan pakaian kumuah untuak di cuci, kaduo masuak an cucian ka dalam tabung masin cuci tabuang nan untuak mancuci, siap tu isi tabuang tu jo detergen, siap tu mulailah mancuci dan kalau alah salasai lakuan pangariangan ka tabung nan ciek lai.


Kalau kalian maraso payah lalok padohal mato alah mangantuak kalian ndak surang. Banyak urang nan mengalami kasus sarupo kalian ko. Ambo pun pernah marasokannyo. Tapi alhamdulilah ambo alah malewati maso-maso itu. Beberapa tahun belakangan ko ambo ndak pernah maraso kesulitan untuak lalok. Bahkan kini jadwal lalok ambo labiah teratur. Paliang lamo jam 10 malam pasti mato ambo ko alah mangantuak. Rahasianyo ciek se nyo. rajin-rajin lah kalian baolahraga. Dengan kalian baolahraga mambuek lalok kalian jadi labiah nyenyak dan tahindar dari panyakik insomnia karano biasonyo katiko salasai baolahraga utak akan maagiah sinyal kapado tubuah awak untuak baistirahat. Kalau kalian ndak pacayo buktikanlah surang.


2521 adolah sabuah serial korea nan sangaik rami dipabincangan sajak mulai tayang di Netflix pado awal tahun 2022 iko tapeknyo rilis partamo pado tanggal 12 Februaru 2022. Satiok episode tabaru rilis acok bana jadi trending topik di sosial media tarutamo di kalangan pangguno twitter. Serial 2521 mancaritoan kahidupan romantis babarapo karakter tokoh nan manjalani maso mudo untuak mancapai cito-citonyo. Serial iko baisi 16 episode nan satiok saminggu akan rilis 2 episode tabaru. Kualitas film nan baiak, mambaok serial jo mandapek babarapo panghargaan di Korea, salah cieknyo Baeksang At Award 2022. Baeksang Art Award adolah sabuah ajang panghargaan film nan paliang bagengsi di Korea.


Kalau nan ambo caliak dari bar 6 kami sekeluarga, nan paliang jarang sakik tu adolah ibu ambo. Padohal kok ambo caliak ibu ko lah nan paliang banyak aktivitasnyo. Waktu urang covid patang se cuma ibu nan ndak kanai dalam rumah. Padohal nan mauruih kami sadonyo adolah Ibu. Setelah kami analisa labiah jauah  sistem imun ibu ko paliang tinggi di antaro kami. Pas ditanyoan ka dokter pun kecek dokter samo persis jo analisa kami. Kalau kecek dokter tu salah satu nan mambuek sistem imun tu kuek adolah karano rutin baolahraga. Ndak salah lai. Diantaro kami sakaluarga nan paliang acok baolahraga emang ibu.


Jikok dunsanak alun pernah mananam mako jaan ragu untuak mamulainyo, kito bisa mangajak anggota kaluarga kito nan lain suapayo ado kawan, karano manfaat bakabun untuak kasehatan bukan hanyo dirasokan dek urang gadang sajo malainkan anak-anak dan lansia pun dapek marosakannyo, kito bisa mulai dari jenis tanaman bantuak hias (bungo), sayua buah dan tanaman ubek (apotek hiduik). Tanaman sayua dan buah marupokan sarangkaian kagiatan budidaya untuak sayua dan buah. Kito bisa mananam aneka sawi, pakcoy, daun bawang, tomat, lado, kol, alpukat, pisang, katelo, jambu aia, mangga, balimbiang, limau dan lainnyo. Dari mananam sayua jo buah tasabuik mako akan mandorong kito untuak tabiaso mangansomsi makanan sehat kualitas tajamin (tahindar dari pestisida) dan labiah bahemat bahkan bisa manambah panghasilan karano hasil panen dapek dijua.


Tarian daerah memang salah satu nan dijadikan sabagai acara hiburan di satiok acara nan ado. Namun, biasonyo tarian ko hanyo dinikmati sabagai acara seni untuak manghibur penonton. Padohal tarian ko mamiliki makna nan labiah dari hanyo sekedar hiburan. Tadapek makna nan terkanduang dalam satiok gerakannyo. Alangkah rancaknyo katiko awak mancaliak pagelaran tarian daerah awak mengetahui maknanyo sahinggo katiko manjalehan kapado urang nan batanyo tentang tarian tu dengan rinci awak bisa manjalehan baik dari gerakannyo, makna gerakan, dan pasan nan disampaikan. Mako dari itu untuak labiah mengenal tarian daerah cubolah samo-samo cari tau tentang makna dari tarian tu. Tarutamo tarian daerah dari asal awak tingga.


Tari Badindin adolah tarian dan barasal dari Sumatera Barat.Tari Iko labiah dikenal samo Tari Indang. Satiok gerakan nan ado dalam tari Iko manganduang banyak makna. Partamo yaitu sabagai pasambahan artinyo adolah gerakan nan batujuan untuak menghormati urang nan bajaso dalam penyebaran agama Islam. Kaduo gerakan inti dan menggambarkan tujuan dan kegembiraan masyarakat.Lalu gerak penutup dan bamakna untuak mengajarkan tentang cara meminta maaf dalam dalam satiok gerakan nan ado mempunyoi pola-pola non babeda itupun malambangkan ajaran agama Islam. Contoh pola nan ado dalam tarian Iko yaitu dengan manggarakan tangan dan menjantiakan jari untuak diisyaratkan sabagai pujian kapado Allah Subhanahu Wa Ta'ala.


Bagi kalian nan suko manonton pertandiangan olahraga ambo punyo 5 tips nan sangaik baguno dan paralu kalian lakukan saat akan manonton pertandiangan olahraga. Nan pertamo, kalian harus pastikan kondisi tubuah kalian dalam kondisi yang sehat. Nan kaduo, konsumsi lah makanan nan sehat sahinggo pas manyaksikan pertandiangan kalian ndak maraso paniang. Nan katigo, pabanyak maminum aia putiah supayo mahindarkan kalian dari dehidrasi. Nan ka ampek, pakailah masker karano pasti banyak urang nan manonton pertandiangan di sinan dan awak ndak tau apokah urang tu bapanyakik apo ndak. Nan ka limo, paratian kondisi sekitar kalian karano biasonyo banyak maliang di tampek nan rami.


Bangun pagi wakatu nyo Mila paragangan dan indak lupo mamainkan Tali skipping. Mila baniek untuak manurunan barek badannyo. Kareno salain suko di cacek jo kawan nyo ganduik bantuak tronton, tapi mila juo alah risiah jo badan nyo surang. Alah duo minggu mila manjalankan maubah pola makan dan indak lupo baolahraga. Olahraga nan acok dilakuan dek mila ko adolah bamain skipping. Kareno kegiatan malumpek ko bantuak awak sadang olahraga cardio. Skipping ko tamasuak olahraga ringan yang bisa dilakuan di rumah untuak mandapek an manfaaik dari olahraga. Dapek maningkek an kekebalan tubuh, maningkek an kualitas jantuang jo paru-paru. Bamain skipping dengan kakuek an sedang samo se bantuak awak jogging 8 minik.


Banyak perdebatan bilo wakatu paliang ancak untuak orahraga lari atau biaso disabuik jogging. Ado nan suko olahraga lari pagi dikaranokan udara nan masih barasiah, segar dan sajuak, matohari alun basinar tarik, cocok untuak lari. Biasonyo urang nan lari pagi ko sekalian mancari sarapan sapulangnyo lari pagi. Ambo pribadi labiah suko lari sore. Dari beberapa tulisan nan ambo baco, sore hari adolah wakatu dima suhu inti badan manusia sadang mancapai puncaknyo. Suhu inti badan nan naiak ko mangakibaikkan metabolisme dan pambakaran energi dan otot manjadi maksimal. Metabolisme nan maksimal ko akan manolong mambaka kalori labiah maksimal pulo, sahinggo sore hari rasonyo adolah wakatu nan ideal untuak balari.


Pado acara keluarga atau nan biaso disabuik arisan keluarga, induak-induak kami batuka resep makanan badasarkan menu makanan nan dimasak diacara tasabuik. Tarkadang karano rasonyo beda nan mambuek induak-induak kami batanyo, contohnyo tek desi batanyo caro masak gulai jariang amak ambo. Karano gulai jariang nan amak ambo masak beda dan ndak baitu parah dibandiang nan inyo masak. samba ko masaknyo susah-susah gampang. kaarano mamasak gulai jariang ko kalau awak santiang, makanan ko bakalan ndak manghasilan baun nan manyangek do. Kabanyakan kan urang mamasak gulai jariang ko sampai manyangek bana baunnyo. Ado treatment khusus untuak mambueknyo kamek jo indak manghasilan baun nan baitu parah. itulah nan malandasi tek desi mananyokan itu,


Di pagi hari, Sinta pai ka rumah eteknyo untuak maajak anak eteknyo untuak bamain sepeda. Sabalum pai ka rumah etek, Sinta maminta izin ka amaknyo. Sudah mandapekan izin dari amak, Sinta langsuang maambik sepeda di balakang rumah. Sudah sampai dirumah etek, Sinta maajak Dea anak etek tu untuak pai bakaliliang kampuang sambia mambaok sepeda. Sinta jo Dea suko bana mambaok sepeda sampai-sampai hampia satiok hari mereka pai bakaliliang kampuang atau ka kampuang urang. Indak taraso hari alah sanjo, akhianyo kami pai baliak ka rumah masing-masing. Sampai di rumah, Sinta langsuang salim ka amak nan alah manunggu di muko pintu. Sudah itu, Sinta langsung pai ka kamar mandi untuak mambarasihan diri setelah main.


Olahraga yang ringan dan banyak manfaaiknyo manuruik ambo yaitu sanam. Sanam ko indak sekedar di jadian sero-seroan se tapi ado juo patandiangan senam. Patandingan senam ko akan maadu gerakan senam sia yang ancak dan kompak. Sanam biasonyo awak lakuan juo satiok saminggu di sakolah. Sanam ko juo punyo banyak manfaaik mampalanca paredaran darah, mampakuek dayo tahan tubu awak dan penting juo mambuek jantuang awak sihaik. Untuak itu lakuanlah sanam satidaknyo ado dalam saminggu, kareno banyak bana mafaaiknyo. Marilah awak jago kasihaik awak dengan rajin sanam disatiok minggunyo. Olahraga ko ringan dak kan mambuek awak sakik-sakik badan atau cedera kareno gerakanyo bisa juo awak ikuik an.


Kalau ditanyo ambo nio mancari calon yang bantuak apo. Tantu akan manjawek urang nan ibadah nyo ancak. Kareno manuruik ambo kalau urang nan ibadah nyo ancak, inyo bisa manjago awak kareno inyo se bisa manjago ibadah nyo. Pasangan nan mode tu bisa manjadi imam awak yang elok, kareno itu ambo sabana mancaliak ibadah suami ambo dulu. Ambo baru manikah salamo kahiduik an ambo manikah jo suami ambo ko. Ambo basyukur bana kareno rumah tangga kami adem se, inyo suko maingek an ambo untuak mambaco Al-qur'an dan inyo suko manolongan ambo di dapua. Salamo ko suami ambo salalu bisa diandalkan kalau ambo minta tolong, samoga se itu bisa sampai maut mamisahkan kami baduo.


Resistance Band adolah salah satu alat olahraga nan bantuaknyo sarupo sauteh karet nan basipek elastis nan biasonyo digunoan dek urang untuak malatiah kekuatan dan ketahanan otot nan ado pado tubuah. Untuak manggunoan alat ko ndak sulik. Tali ko kan ado ujuang-ujuangnyo. Jadi kalian bisa maegang ujuang-ujuang tali ko dengan arah nan balawanan. Misalkan ujuang nan ciek kalian egang ka arah kiri, nan ujuang ciek lai kallian egang ka arah kanan. Atau ado lo caro lain nan bisa kalian lakukan katiko manggunoan alat ko, yaitu mainjak salah satu ujuangnyo jo kaki dan ujuang nan ciek lai diegang ka ateh satinggi mungkin.


Kalian nan ingin hiduik sadarhana dan jauah dari kamewahan sarato gaya hiduik hedon, hiduiklah di desa. Desa manawarkan kalian banyak hal untuak bisa dinikmati. Dengan hiduik di desa, kalian akan bisa mangumpuakan piti hasil dari jariah payah kalian. Ado banyak hal nan bisa mandukuang kalian untuak hiduik sadarhana di desa. Hal iko karano untuak batahan hiduik di desa, kito indak mamarlukan banyak pitih sahinggo pitih nan kito hasilkan dari karajo kito dapek kito tabuangkan. Indak banyaknyo biaya bulanan nan kito paralukan jikok hiduik di desa ko karano hargo bahan-bahan di desa biasonyo jauah labiah murah daripado di kota-kota gadang. Salain itu biaya hiduik seperti listrik, aia dan lain-lain pun indak samaha jikok kito tingga di kota.


Bagi pandaki pamula pantiang untuak mengenal survival. Survival yaiutu kondisi dimano pandaki harus mampartahankan iduik di alam bebas sabalum datang penyelamat. Contohnyo saat kito tasasek kito harus capek sadar kalau kito tasasek, supayo kito tasaseknyo ndak terlalu jauah. Dan juo kito bisa maagiah sinyal supayo bisa ditolong samo tim penyelamat. Kalau pandaki sadar sadang dalam bahayo, pandaki pun dapek mamikian apo nan bisa dilakuan untuak batahan iduik. Ado babarapo strategi nan digunokan dalm survival, yaitunyo Stop, Think, Observe, dan juo Plan. Keyakinan pun diparaluan saat kito dalam bahayo, kito harus yakin kalau akan selamat dan ado yang ka datang manyalamaikan.


Supayo baraja samakin berkah awak haruslah mambaco doa sabalum baraja. Doa ko manjadi benteng bagi awak untuak mandapek an pesan teburu-buru, kurang saba dalam menuntut ilmu, jo indak tanang sampai mampunyoi kasulik an dalam manuntut ilmu. Bantuak itulah kalau awak deskripsian, ciri-ciri sifaik atau perlakuan nan harus awak hindari katiko baraja. Mambaco doa sabalum baraja bararti juo awak mamulainyo jo niek yang diawali dengan mambaco doa sabalum baraja. Samakin berkah jadinyo awak dalam baraja. Kini di lokal ambo ko mode tu, kalau pagi kami mambaco doa sabalum baraja basamo. Alah manjadi hal nan rutin kami karajoan, kalau indak mambaco doa dulu pasti kami ingek apo nan lupo, jadi kami baco lai doa tu pado intinyo indak ditangaan dek lokal ambo doa tu.


Banjir biasonyo disebabkan dek curah aia hujan yang tinggi yang taruih manaruih dan manyebabkan maluapnyo aia. Salain alamiah bantuak itu ado juo banjir nan disebabkan dek ulah manusio, bantuak kurangnyo lahan yang mangurangi resapannyo aia, penggundulan hutan jo sampah yang banyak. Katiko tajadi banjir tantu awak akan maraso galagapan dek kareno aia yang samakin tinggi dan manggenangi rumah awak. Kareno itu awak paralu juo manyiapkan diri untuak kondisi bancano alam banjir ko katiko itu tajadi ka permukiman awak. Jadi kalau alah bantuak nio banjir awak harus malatak an barang-barang ka tampek yang labiah tinggi, kareno banyak pangalaman urang rusak barangnyo kareno manunggu aia tu dulu masuak ka rumah. Untuak itu naik an lah barang-barang bahargo kalian, apolai barang elektronik yang talatak dibawah.


Kadang ado makanan nan dulunyo awak suko tapi kini jadi ndak suko. Aini dulu suko jo labu kukus, sayangnyo samanjak suatu kejadian inyo ndak suko jo labu lai. Wakatunyo ketek, amak Aini mambuek labu kukus untuak dibaok ka tampek Aini ngaji. Aini sanang se dan mikia kalau kawan-kawannyo akan suko jo makanan nan inyo baok. Tapi kironyo salah satu kawannyo mancacek kalau labu itu makanan urang miskin. Dek itu kawan-kawan nan lain ndak nio makan labu nan dibaok Aini. Akhirnyo Aini abihan labunyo surang di jalan ka pulang karno takuik amak nyo sadiah labu kukus nan dibuek amaknyo ndak abih. Sadiahnyo, Aini muntah-muntah dek banyak na labu kukus nan inyo makan. Karno kajadian itu Aini kini ndak suko dan ndak pernah lai jo labu kukus


Basapeda adolah olahraga yang sangaik disukoi dek Cici kareno salain lamak bisa juo ecak-ecak sadang manaiki honda. Pokoknyo sapeda an tu pas ketek suko bana si cici ko. Kadang se inyo balomba jo kawannyo, satiok sore inyo olahraga sapedaan mangaliliangi parumahan. Olahraga sapeda ko indak barek bana soalnyo awak taraso jadi bamain se. Tanyato banyak bana manfaaik dari sapedaan ko. Maningkek an metabolisme awak, manjago kasihaik an jantuang jo paru-paru dan masiah banyak lai. Mangko dari itu, marilah awak baolahraga dengan ruti jo carilah olahraga apo nan paliang awak sukoi. Basapeda bisa jadi piliahan yang cocok kareno tamasuak kadalam olahraga cardio.


Oleh-oleh babantuak karipiak yo saban lamak untuak di kulek-kulek. Dari Sumatera Barat ado oleh-oleh nan khas namonyo kue arai pinang. Rasonyo lamak dan gurih bana, kalau alah mancubonyo susah untuak baranti. Caro mambueknyo pun bisa awak buek denga mudah kalau sadang taragak. Patamo sangrai talabiah dulu tepung bareh, kaduo rabuih aia garam jo kapur siriah agiah daun putiah jo pandan, Siap tu kalau alah mandidiah siram ka tapuang nan awak siapkan tadi, aduak sampai inyo kalis, Tarakhir awak bantuak seperti biaso dan goreng di minyak yang panas. Baa lumayan mudah kan, cocok bana untuak awak kulek-kulek dirumah, kalau sadang di Sumatera Barat tantu awak harus langsuang mambali langsuang untuak mancuboan oleh-oleh khas Sumatera Barat ko.


Punyo dana daruraik taraso bana dek Farhan, kareno tibonyo inyo kanai PHK. Sabagai ma namonyo dana daruraik wajib disadioan. Farhan katiko kanai PHK maraso basyukur kareno sabalumnyo inyo punyo dana daruraik yang biso inyo pakai katiko keadaan daruraik bantuak kanai PHK tu tajadi. Adonyo dana cadangan tu jadi awak indak bautang, indak lo rugi awak dek nyo kareno indak ado barang nan ka awak gadaian. Bisa juo awak manyalamatkan hal-hal yang bisa manyebabkan kerugian. Untuak itu barajalah sajak kini manyiapkan dana daruraik, kareno itu harus bisa baraja manyiapkan dana daruraik. Untuak itu kalian nan masiah mudo bueklah dana cadangan mulai dari kini.


Indonesia terdiri dari 6 agama nan di akui dengan rumah ibadahnyo masiang-masiang. Agama Islam rumah ibadahnyo adolah masajik. Kristen Protestan dan Kristen Katolik rumah ibadahnyo gereja, Hindu dengan Pura, Budha dengan Vihara, dan Konghucu dengan Klentengnyo. Rumah Ibadah nan dimiliki satiok umat beragama ko kini fungsinyo ndak cuma untuak melakukan ibadah se. Banyak rumah ibadah kini nan dijadikan tampek untuak bawisata bagi para wisatawan karano bangunannyo nan unik atau banyak tampek spot oto nan sangat instragamable. Walaupun demikian proses ibadah di dalamnyo tetap ndak tagaduah. Contohnyo se adolah Masjid Raya Sumatera Barat nan banyak dikunjuangi dek wisatawan lokal maupun wisatawan mancanegara.


Makanan kulek-kulek nan ciek ko cocok bana jadi ide jualan di rumah. Ambo se manjua itu lai ado jo urang nan mambali. Jadi ambo ko jualan kemplang cabe, nah iko indak anak-anak se nan amak-amak pun suko bana jo kemplang ko. Mambuek nyo pun mudah bana awak kan kalau kemplang nyo alah siap mambali jadi. Kini awak palajari se caro mambuek samba nyo. Patamo siapkan bahan, kaduo cuci barasiah cabe, udang dan bahan lainnyo, katigo blender cabe jo udang, siap tu tumis bumbu agiah jo gulo dan garam, siap tu angkek dan sajian. Baa mudah kan samo se bantuak awak buek samba cuman iko diblender jo cabe dan diagiah asam jawo.


Ado banyak gaya hidup di kampuang urang. Tiok rumah beda-beda caro e. misal e se dari jam jago tiok rumah karena di kampuang kami tu tiok rumah dakek-dakek jadi tau kalau tetangga alah jago atau alun, bahkan untuak sakada saling nio maagia samba bisa saling agia lewat jendela dapua saking dakek e. tetangga urang ado yang jago e subuh, jago e jam anam atau bahkan biaso se urang tu jago jam sapuluah. Untuak yang subuah jago tu biaso e kalau alah sholat mulai maangekkan onda, masak tu mulai lah taranga suaro amak e manjagoan anak- anak e sakolah sampai mandi.


Dalam malakukan usaha indak salalu meraup keuntungan terkadang jugo mangalami namanyo kerugian ataupun baliak modal.  barikut iko hal nan dapek dilakukan katiko  usaha sadang dilanda kerugian.  partamo,  pengusaha tasabuik indak buliah manyerah dalam malakukan usahanyo inyo haruih mamikirkan bagaimano strategi nan elok untuak mamajukan kambali usahanyo.  kaduo,  mambuat media promosi nan ampuh untuak manawarkan produk kapado customer.  media promosi iko dapek dilakukan jo offline maupun online dima produk nan ditawarkan disebarkan kapado urang banyak melalui media sosial atau ditawarkan sacaro langsuang.  katigo,  manambah modal untuak mangembangkan usaha karano katiko usaha  dilanda kerugian mako  artinyo inyo indak mamiliki cukuik kas sahinggo diperlukan modal tambahan untuak manumbuhkan kambali usahanyo.


Di Kediri, Jawa Timur ado nasi goreng nan unik, yaitu nasi Goreng Pakai Kuah. Nasi goreng iko viral satalah ado saurang netizen nan maunggah sabuah foto di forum kuliner. Dalam foto nan diunggah mancaliakan saporsi nasi goreng nan dimasak sasuai bumbu nan biaso dicampua basamo campuran sawi, talua, dan bawang goreng, di sampiangnyo ado kuah kaldu bening. Badasarkan informasi nan didapek, nasi goreng pakai kuah iko sangaik takenal di Kediri namo kadainyo Nasi Goreng Kuah Bang Tommy, lataknyo di Jalan Erlangga No.32, Kediri, Jawa Timur. Nasi Goreng Pakai Kuah iko bukak satiok hari dari pukua 18.00 sampai pukua 22.00 WIB. Saporsi nasi goreng iko indak pulo talampau maha, bisa dikecekan masih standar yaitu Rp 15.000, jiko kawan-kawan ragu jo rasonyo kalau dicampua, kuahnyo bisa dimintak untuak disajian tapisah.


Masyarakat harus banyak mangurangi makan makanan-makanan man basantan. Makanan basantan, walaupun mampunyoi raso nan lamak, tapi makanan basantan mampunyoi dampak nan kurang baiak untuak kesehatan. Salah satu makanan nan manganduang banyak santan, tapi banyak disukoi dek urang adolah gulai. Gulai adolah makanan khas Sumatera Barat nan mampunyoi raso padeh dan manggunokan santan dalam proses masaknyo. Beberapa panyakik nan bisa disebabkan dek terlalu banyak mangonsumsi gulai adolah asam lambuang, diare, dan peningkatan barek badan. Salain mampunyo dampak ringan, terlalu banyak mangonsumsi gulai pun mampunyoi dampak barek. Dampak paliang barek dari mangonsumsi gulai adolah naiaknyo kadar kolesterol dalam tubuah. Banyaknyo dampak nan disababkan dek makan gulai, rasonyo lah cukuik untuak manjadi alasan urang mangurangi konsumsi gulai.


Bandung Bus on Tour atau nan biaso dikenal jo Bandros adolah salah ciek transportasi wisata nan ado di Kota Bandung. Banyak mansyarakain nan indak barasal dari kota Banduang nan binguang caro manaiakan transportasi pariwisata iko. Simak caro barikuik untuak mandapekan informasi caro naiak Bandros. Partamo, Mnagunjuangi shelter Bandros nan ado di Jl. Dalem Kaum, Balonggede, Kec. Regol, Kota Bandung. Di sinan, kito akan diagiah pilihan sabalum mambali tiket, nio naiak yang ado di kawasan Alun-alun Kota Bandung atau nan ado di Jalan Diponegoro (Di muko Museum Geologi). Salanjuiknyo mambali tiket, tadapek pulo duo pilihan, ado nan saharian Rp 40 ribu, ado nan sakali jalan atau ciek rute Rp 20 ribu. Satalah mandapekan tiker, pangunjuang bisa manaiki Bandros di babagai macam shelter nan alah disadioan patugas.


Ciek wirausaho sajo bisa mangurangi tingkek pangangguran di sabuah negara. Hal iko karano wirausaha adolah saurang nan manciptoan bisnis baru jo manangguang sabagian gadang rasiko dan manikmati sabagian gadang imbalan. Saurang wirausaha biasonyo dicaliak sabaga investor, sumber ide, barang, jasa atau bisnis nan baru saurang wirausaha mamainan paran kunci dalam ekonomi negara. Dimano wirausaha manggunoan bakat dan kacadiakannyo untuak mamanuhi kabutuahan konsumen dan mambaok hal itu ka pasaran. Jo tapanuhnyo kabutuahan konsumen bisa manghasilkan kauntuangan. Salain kauntuangan pribadi, usaho ko mambutuahan tanago karajo sahinggo bisa manciptakan lapangan karajo. Karano itu mari awak baraja untuak manjadi saurang wirausaho supayo bisa manghasilkan kauntuangan.


Dulu katiko den ketek den acok sakali bacakak jo uni den. Saat itu urang tua kami macaliak Kami sadang batengkar dan saling mamberikan omongan kasar sahinggo kami mamutuskan untuak indak saling mangecek. Namun satelah beberapa jam kemudian urang tua kami mamanggil kami untuak bakumpul sabentar. Saat itu urang tua kami mamberikan nasahat agar sasama saudara indak boleh batengkar dan haruih saling bategur sapa. Karena hal itu akan manjaga persaudaraan dan kerukunan. Saat itu kami hanyo mandanga saja tanpa mangiyakan apa nan urang tua kami katokan. Den dan uni den pun di berangi oleh urang tuo. Dan mareka pun kembali manasehati agar indak malawan serta hormat kapado urang nan lebih tua. Orang tuo bakato den haruih manghormati uni den. Dan uni den haruih manyayangi sabagai adiknyo. Mandanga itu kami pun basalaman untuak saling mamaafkan. Ajaran nan salalu urang tua kami baikan itu salalu kami terapkan di kehidupan salanjutnyo


Untuak mambantuak badan nan rancak atau nio badan sehta, biasonyo urang pai ngegym. Alat-alat olahraga sangaik banyak di gym tu dengan bamacam fungsinyo. Salah satunyo adolah treadmill. Treadmill adolah salah satu alat fitness nan paliang banyak mambaka kalori dari babagai alat kardiovaskular lainnyo nan ado ditampek gym. Dengan pakai treadmill, kito dapek mambaka sekitar 100 kalori per 1,5 km dengan bajalan capek. Treadmill pun dapek disesuaikan dengan babagai tingkek kabugaran nan babeda tagantuang capeknyo dari bajalan sampai balari dan juo kemiriangan landasan. Treadmill ko juo dapek maagiah tantangan keseimbangan untuak nan baru mancubo untuak olahraga atau nan emang alah lamo olahraga.


Desa adolah tampek nan akan dipiliah dek urang nan ingin manjalani kahidupan nan sehat dan jauah dari panyakik. Ado banyak hal nan mandukuang desa untuak manjadi piliahan tampek tingga bagi urang nan nio manjalani hiduik sehat dan jauah dari panyakik. Partamo, desa adolah tampek nan suasananyo masih asri. Suasana nan masih asri iko tantunyo manandokan bahwa udaro nan ado di desa masih sangaik barasiah. Udaro nan barasiah itu tantunyo dapek mambuek urang nan mahiruknyo manjadi sehat dan dapek mangurangi tajadinyo panyakik saluran parnapasan. Salain udaro nan masih barasiah, bahan-bahan makanan nan ado di desa pun candaruang labiah segar sahinggo masih sangaik layak untuak dikonsumsi.


Bina nan marupokan anak barusia 14 tahun nan kini sadang manduduki bangku SMP itu dapek manghafal 3 Juz ayat Al-Qur'an. Hebatnyo, Bina dapek manghafalnyo dalam waktu kurang dari 3 bulan. Prestasi iko tantu sajo mambangaan urang gaeknyo. Bulan Februari, Bina mamulai manghafal dengan acok mancaliak bacaaan dari youtube. Mandangaan barulang-ulang satiok harinyo mambuek Bina dapek manghafal dengan mudah. Salain itu, katiko dimalam hari Bina pai ka surau untuak manyetor ayat kapado guru ngaji untuak dikoreksi jiko ado bacaan nan salah atau kurang tapek. Bulan Maret, Bina mangikuti MTQ tingkek Nagari sahinggo inyo mampunyoi banyak waktu untuak mampadalam ketepatan bacaan Al-Qur'an. Sampailah kini dibulan April, Bina alah manghafal sakitar 4 juz.


Alah dua hari nan lalu ambo mamulai jualan karipiak ubi. Karipiak ubi buatan ambo ko lamak, banyak lo varian raso. Ambo punyo ide untuak manjua karipiak ubi kareno kabun ubi ambo alah banyak jadi. Jadi daripado di makan surang se, elok lah ambo manjua karipiak tu. Untuang ambo tau baa caronyo mambuek karipiak ubi kareno memang alah acok dulu mambuek iko jo amak ambo katiko lebaran. Pas ambo jua karipiak ubi ko banyak urang di sakitaran rumah ambo ko yang suko jo karipiak buek an ambo. Salah satu raso yang paliang di sukoi dek urang siko adolah raso padeh manih.


Kalimo, mancoret-coret karateh. Mancoret-coret karateh marupokan salah satu manghilangkan stres nan sadarhano dan murah untuak dilakuan. Caro ko sempat tren jo istilah doodling. Doodling dapek manjadi caro efektif untuak mananangkan pikiran katiko dunsanak gugup dan barado di bawah takanan. Untuak malakukannyo, cukuik sadiokan pena dan karateh. Indak hanyo malapeh stres dan katagangan, aktivitas ko dapek maningkek an konsenterasi. Kreativitas dunsanak pun dapek ikuik taasah jo malakuan doodling. Kaanam, minum jus limau. Minuman tinggi vitamin C, bantuak jus limau, ternyato mampu mangurangi stres dari dalam tubuah. Jus jeruk maredakan stres jo manurunan kadar hormon pamicunyo yaitu kortisol. Panalitian dalam Pakistan journal of Biological Sciences (2005) manyabuik an pulo bahwa suplemen vitamin C mungkin efektif sabagai parawatan tambahan untuak pangidap gangguan kacamehan. Pasalnyo, asupan vitamin C dikatahui dapek manurunkan tingkek kacamehan.


Abdul Somad Batubara nan labiah dikenal oleh masyarakat Indonesia adolah Ustaz Abdul Somad. Pendakwah nan paliang disorot saat kini tentang ceramah-ceramah nan inyo bagian katiko tampil iko dikenal samo gaya penyampaiannyo nan asik. Ceramahnyo dinanti-nanti umat muslin dari babagai daerah di Indonesia bahkan sampai ka Malaysia. Gaya komunikasi nan khas mambuek jama'ah labiah mudah mangarati. Mangundang galak katiko mangecek karano manyelipkan hal-hal konyol. Dalam hal ini dapek dinilai kalau pembawaan nan santai labiah mariak minat untuak mandangaan ceramah. Dalam hal iko, baliau indak cuma mampunyoi tugas untuak manguasai materi ceramah dengan baik tapi disertai jo humor untuak manyampaian dakwahnyo agar jama'ah labiah rileks katiko mandanganyo baceramah.


Untuak nan nio manjadi seorang Butcher mungkin iko ado gambaran dari ambo tentang apo se nan paralu di paratian katiko nio manjadi Butcher. Jadi nanuntuak manjadi butcher awak harus mamparatian dari segi pakaian. Butcher harus mampunyoi seragam nan barasiah. Abis tu, mampasiapan alat pamotong dan maasah pisau sabalum malakuan pamotongan dan mamastian area butcher barasiah. Abis tu, mencek pesanan acara. Kemudian, mangalua an bahan-bahan nan akan dipotong dan mamotongnyo sasuai jo jenis menu nan diminta. Kalau alah salasai di potong-potong tingga timbang dan tempelan namo sarato jumlah bahan nan alah dipotong. Terakhir, mambarasiahan alat-alat dan area butcher setelah salasai mangarajoan operasional acara tadi.


Film stand by me marupakan salah satu film animasi nan diangkek dari seri manga karya Fujiko F. Babeda jo film animasi doraemon lainnyo yang manggunoan animasi 2D, Stand by Me Doraemon manggunoan teknologi animasi 3D nan mamanjokan mato. Film nan di sutradarai oleh Takashi Yamazaki dan Ryuichi Yagi ko dirilis pada tangggal 8 Agustus 2014 dan berhasil menuai kesuksesan di 59 negara. Isi caritonyo sangat rancak. Nobita yang biasonyo bagantuang ka alat-alat canggih doraemon untuak mamudahan kehidupannyo dalam carito ko nobita harus hiduik tanpa bantuan doraemon. Pesan nan bisa didapek dari film ko keberhasilan awak ndak bisa bagantuang ka apopun dan siapapun, harus dari diri surang. Bagi kalian para urang tuo cubolah ajak nonton anak-anak kalian karano film ko panuah jo manfaat.


Dalam aktivitas mandaki gunuang tantu ado tantangan nan ka dihadapi. Satiok para pandaki pun harus mampasiapan apo-apo se nan dibutuhkan katiko mandaki gunuang. Hal ko sangaiklah pantiang untuak manjago kasalamatan salamo mandaki gunuang. Salah satu nan harus dipahami adolah bushcraft. Bushcraft adolah keahlian untuak batahan iduik di alam bebas dengan caro mampalajari hal-hal mandasar, contohnyo sajo mandapekan aia samo makanan, mambuek api, ilmu navigasi, mambuek tampek balinduang samantaro, ilmu tentang tanaman ubek, dan lain sabagainyo. Buschcraft labiah manakankan pado panggunoan teknik tradisional ataupun pado maso primitive. Alaik nan digunoan pun sederhana, samacam pisau, kapak, sekop, alat masak, sleeping bad, dan survival kit. Dengan bushcraft kito bisa mamanfaaikkan apo nan ado di alam untuak batahan iduik.


Ado nan mangecek an kalau awak padusi ndak paralu sakolah tinggi-tinggi. Sakolah saparalunyo se karano awak padusi akan maurus rumah tangga pado akhirnyo. Padohal awak sabagai padusi tetap harus selalu mengambangkan diri serta bakat nan dimiliki. Sarupo salah sati istri nabi Muhammad S.A. W. yaitu Aisyah R. A. Aisyah dikenal sabagai seorang wanita dan istri rasul nan mampunyoi intelektual tinggi. Salah satu bukti Aisyah mamiliki kecerdasan nan sangat tinggi karano beliau bisa mariwayatkan banyak hadist dari nabi Muhammad S. A. W.  nan berarti beliau mamiliki komunikasi nan baik dengan Rasulullah S. A.W. Jadi walaupun awak padusi, harus tetap semangat untuak selalu bercita-cita tinggi.


Indonesia adolah negara nan mamiliki adaik di satiok daerahnyo. Satiok daerah tu biasonyo mamiliki tokoh adat. Tokoh adat adolah seseorang nan mampunyoi jabatan adat dalam masyarakaik. Biasonyo tokoh adaik ko dipiliah sacaro turun temurun atau melalui musyawarah adaik. Tokoh adat ko biasonyo dianggap mamiliki ilmu pengetahuan tentang adat dan bisa mamimpin kehidupan rakyat sekitar sasuai dengan adat nan balaku. Hal nan menjadi peran tokoh adat selain mamimpin acara-acara adat adolah maagiah bateh-bateh bagi rakyatnyo katiko nampak indikasi nan agak manyimpang dari perilaku masyarakaik. Ado beberapa tokoh adaik nan ado di Indonesia yaitu kapalo suku, kapalo adaik, aktivis budaya dan tradisi, juru kunci, dan seniman budaya tradisional.


Awak sabagai seorang padusi jan hanyo berdiam diri di rumah. Walaupun kodrat awak sabagai padusi maurus suami, anak-anak, dan rumah tangga, bukan berarti awak hanyo badiam diri dan pasrah manarimo keadaan tersebut. Sarancak nyo apo potensi nan awak miliki awak manfaatkan untuak sasuatu nan labiah bamanfaat. Pado zaman nabi, istri nabi Muhammad S. A. W, Siti Khadijah, terkenal sabagai padusi nan mamiliki power nan luar biaso. Beliau terkenal sabagai jando nan pandai badagang sahinggo mamiliki harato nan balimpah. Itu adolah bukti dari zaman nabi Muhammad S.A.W padusi pun bisa berkarir dan mengembangkan kemampuannyo. Jadi, alah saatnyo awak bisa mangambangan kemampuan nan awak miliki agar bisa labiah bamanfaat untuak diri sendiri bahkan urang banyak.


Karajo nan paliang lasuah adolah karajo nan dibayia. Kawan-kawan pasti pernah mandanga kato-kato itu kan? Batua! Sudahlah kito sanang malakuan sasuatu itu karano emang hobi, di ciek wakatu kito dibayia pulo. Banyak bana hobi nan bisa kito lakuan nan bisa manghasilkan pitih sahinggo amuah manjadi bisnis jiko kita baniaik mangambangannyo. Hobi nan bisa dibayia diantaronyo, mamasak, manulis, kamampuan maedit foto jo video, bamain alaik musik, mambuek karajinan tangan, kaahlian dalam maambiak foto atau video (fotografer atau videografer), bakabun nan hasilnyo bisa dijua, manggambar, bamain game, sampai bamain media sosial nan kini banyak dikenal jo profesi influencer. Itulah babarapo hobi-hobi nan bisa manambah pundi-pundi kayo wak.


Urang kini dirumahnyo rato-rato alah mangganti tv lamo ka smart tv. Smart tv ko mampunyoi fitur sarupo seperti aplikasi bawaan jo bisa terkoneksi ka internet. Jadi smart tv ko mamiliki kemapuan internet, jadi banyak jo aplikasi bantuak di hp katiko mambuka tv. Banyak jo urang nan mambali kadang indak tau baa caro maiduik an smart tv ko. Apolai kalau amak-amak jadi giko caro mudahnyo. Langkah nan patamo isi dulu baterai remote tu, kaduo takan se tombol merah bantuak tv awak nan lamo, siap tu tunggu sampai alah manyala, taruih awak takan tombol yang mangarah an awak ka siaran tv, siap tu piliah nio nonton siaran yang ma.


Satiok ambo lagi suntuk, badan ambo rasonyo barek, ndak ado semangaik untuak mangarajoan suatu hal itu tandonyo ambo butuh liburan. Pai lah ambo liburan surang ka Bali. Bali adolah tampek yang ancak bana untuak mananangkan pikiran manuruik ambo. Liburan surang tamasuak ka dalam hal yang paling bakasan dalam iduik ambo soalnyo labiah taraso menghargai diri surang se, dan banyak hal baru yang bisa ambo caliak. Untuak kalian yang sadang ado di fase januah, ndak tau nio manga lai ambo sarankan untuak pai liburan. Liburan bisa mambuek mood kalian jadi elok lo baliak, cuboanlah kalau nio marasoan perbedaan nyo pasti kalian taraso labiah tanang.


Bawisata ka daerah Bukitinggi alah talampau biaso kalau hanyo mangunjuangi objek-objek wisata bantuak Jam Gadang, Lubang Japang, Ngarai Sianok. Cubo manuju agak ka ujuang Bukittinggi, di daerah Sungai Landai, Nagari Cingkariang, daerah pabatehan Bukittinggi  jo Kabupaten Agam. Warga sakitar Bukittinggi mungkin indak asiang mandanga Puncak Kabun, sabuah daerah wisata nan talatak di kaki Gunuang Singgalang. Jiko ingin mananangan pikiran, manuka-nuka pancaliakan, datanglah kamari ang indak ka manyasa. Di muko mato bana tapampang megahnyo Gunuang Marapi. Wakatu paliang tapek untuak kamari adolah sore manjalang malam. Malam hari akan nampak pamandangan lampu-lampu kota nan diapik dek Gunuang Marapi jo Singgalang. Kalau litak ang ndak paralu rusuah, banyak lapau-laoaunnan manyadioan makanan jo minuman. Mie abuih jo teh talua adolah menu nan harus ang cubo.


Perayaaan hari natal merupakan hari besar keagaamaan nan dirayokan dek umat kristiani. Biasonyo kalau di mall alah taraso bana suasana natal mulai dari awal Desember. Mulai dari dekor nyo sampai musik-musik nan diputa. Dekor nan biasonyo awak liek kalau alah memasuki bulan Desember tu pasti banyak pohon-pohon natal dengan ukuran gadang dan sangat tinggi nan dihiasi dengan aksesoris bola-bola ameh, perak, bintang-bintang, serta lampu-lampu warna-warni nan mangaliliangi pohon natal. Nan ndak pernah absen tu pasti ado urang nan manyamar icak-icak jadi santa clause. Kalau di film-film perayaan natal santa clause ko suko bagi-bagi hadiah di hari natal. Makonyo anak-anak suko jo santa clause ko.


Masakan olahan udang yo bana lamak, tapi jan tau lamak nyo se awak juo paralu tau caro mambarisiahan nyo dengan batua. Udang yang di masak dalam keadaan barasiah tantunyo labiah ancak awak makan dan minim resiko kanai panyakik alergi ataupun diare karena makanan yang indak barasiah. Caro mambarasih an udang cukuik mudah. Patamo sabalum awak cuci caliak dulu kondisi kesegaran udang tu, taruih bilas udang jo aia dingin, buang kapalo udang dan barasih an kotoran nyo,  cabuik ekornyo dan buang bagian vena di pungguan udang tu, alah salasai bilas lo baliak udang tu alah salasai. Baa cukuik mudah kan mambarasiah an udang.


Banyak profesi nan dapek didapek seseurang untuak bakarajo di bagian dapua. Profesi nan biaso dicubo sebelum langsung terjun ka bagian dapua nan labiah tinggi takah chef yaitu Kitchen Crew. Kitchen Crew yaitu urang nan ikuik mambantu chef dalam manyiapan makanan dan mampamudah pekerjaannyo. Pekerjaan iko mambuek seseorang labiah paham untuak urusan dapua. Urusan tentang pasadioan bahan masak, kebersihan alat masak dan makan adalah tugas nan harus kitchen crew pahamo. Skill nan harus dipunyo dek urang nan barado di profesi iko yaitu dapek mamahami bahan makanan, dapek mamasak, gesit. Biasonyo gaji nan dapek diperoleh dek urang nan bakarojo di bidang iko yaitu sekitar 2 juta sampai 4 juta rupiah.


Salah satu laptop nan wajib dipunyoi para gamers adolah laptop nan dikaluakan dek asus pado tahun 2022. Laptop itu banama vivobook pro 16x OLED. Laptop iko wajib dipunyoi dek para gamers karano spesifikasinyo nan manunjang untuak manjalankan game-game nan barek. Laptop iko manggunokan intel core i9-12900H clock up to 5.0 GHz nan marupokan generasi ka 12. Kamudian VGA nan digunokan dek laptop ko pun marupokan VGA nan mandukuang untuak manjalankan aplikasi barek, yaitu NVIDIA GeForce RTX 3060 6GB. Lalu RAM nan dipunyo dek laptop ko pun cukuik gadang, yaitu 16 GB. Salain itu storage nan dipunyo pun cukuik gadang yaitu 1 TB.


Ambo batamu jo urang nan suko dan pandai bana komen. Apo nan inyo komen an ko sabananyo ado nan ancak kadang ado juo nan indak baparalu di komenan sabananyo. Urang kini kan rato-rato alah punyo Ac dirumahnyo. Apolai urang kota biasonyo ac ko memang ado di satidaknyo di kamar. Kawan ambo ko inyo pai ka rumah kawan ambo nan ciek lai, inyo komenan lah rumahnyo tu dek kareno indak punyo ac. Manuruik kawan ambo nan suko mangecek langsuang tu, urang sadoalah kini indak ado nan ndak ba ac kareno hari angek pulo. Memang kebanyakan urang alah mamakai teknologi nan ciek ko untuak mangatur suhu ruangan, tapi indak sadoalah urang juo yang bisa mambali Ac dirumahnyo.


Salah satu makanan nan banyak disuko dek urang Indonesia maupun urang asing yaitu Nasi Goreng. Disajian dalam banyak raso nan dapek disasuaian jo lidah masing-masing. Nasi Goreng nan dibuek di rumah biasonyo mamakai nasi elok nan alun abih patang. Tujuan dibuek nasi goreng dari nasi elok siso patang tu bia nasi dapek dimakan balik. Lain halnyo kalau Nasi Goreng untuak dijua, sebagai panjua Nasi Goreng harus mamakai nasi khusus untuk galehnyo. Nasi Goreng biasonyo mambuek aroma nan cukuik kuek dek baun bawang putih jo bahan-bahan lain. Bia lebih lamak rasonyo dapek batambahan takah talua dadar,timun, tomat. Umumnyo Nasi Goreng bawarna coklat, tapi kini lah banyak muncul varian warna takah putih, hijau dan lain sabagainyo.


Ado ciek game nan sadang digandruangi bana dek banyak urang. Game itu adolah pubg mobile. Pubg mobile adolah game nan mampunyoi tema survival. Di dalam game pubg mobile ko ado cukuik banyak fitur. Di pubg mobile kito bisa bamain basamo jo kawan-kawan dalam mode squad. Salain ado mode squad, ado pulo mode duo dan solo. Pubg mobile mampunyoi 5 peta nan bisa dipiliah katiko kito mamainkannyo. Peta nan ado di pubg mobile antaro lain adolah miramar, sanhok, livik, erangel, dan nusa. Salain itu, pubg mobile pun manawarkan banyak mode sanjato nan bisa kito pakai. Ado M416, akm, Scar-L, dan masih banyak lagi.


Salain kajadian katiko latihan, ambo pun pernah mangalami kajadian nan mambuek ambi maraso takuik katiko batandiang. Namun, saat itu ambo batandiang futsal bukan sepakbola. Waktu itu ambo mawakili sikola ambo di salah satu kajuaraan futsal. Ambo lupo katiko itu sikola mano nan ambo lawan nan jaleh katiko itu tampuruang lutuik dari lawan ambo itu bageser dari posisinyo. Kajadiannyo barawal katiko kawan ambo manggiriang bola di posisi sayok kanan. Saat sadang manggiriang bola itu datang lah lawan mandakek mancubo untuak marabuik bola. Lawan ko bamaksud untuak mambodi kawan ambo agar bisa marabuik bola. Namun tarnyato kawan ambo jauah labiah capek dan barhasil manghindari urang itu. Akhianyo urang itu malantak tembok dan tampuruang lutuik kanannyo bageser.


Weda adolak hitab suci agamo hindu yang batulisan sastra kuno dan zaman india kuno. Umaik hindu picayo kalau isi weda marupokan kumpulan wahyu dari brahman atau penguaso tatinggi dalam konsep katuhanan hindu. Dalam Kitab Weda manjalehan tentang tuhan jo alam samesta yang sasuai dengan kemampuan aka manusio. Dalam kita weda pun ado tabagi 4 bagian yang mampunyoi ciri masiang-masiang dalam pambahasannyo. Rengweda itu didalamnyo baisi nyanyian pujian dan syair, yajurweda mengenai pengorbana dan pengetahuan, samaweda irama jo pengetahuan ado 1875 mantra, tarakhir atharweda barisi sastra suci dan mantra untuak manolak bahayo. Weda marupokan sabda suci yang alah ado sabalumnyo dan indak akan barakhir kareno ajaan yang balaku sapanjang maso.


Gunuang singgalang marupokan gunuang nan ado di sumatera barat. Gunuang singgalang ko mamiliki katinggian 2.877 mdpl. Gunuang singgalang ko masuak kategori gunuang vulkanis yang alah indak aktif. Gunuang singgalang ko mamiliki trek nan lumayan sulik untuak pemula, karano treknyo yang salalu mananjak. Tanjakan di gunuang singgalang ko ndak pernah habis. dan di gunuang ko ado jalan nan awak harus manunduak karano jalannyo di lingkari tatutuik den batang bambu, awam di pandaki namo tampeknyo tu batang pimpiangan. di gunuang ko karano treknyo ekstrim dan curam kaya gitu, urang-urang bisa maabihan waktu 10 jam untuak trekking untuak sampai ka area camp ditapian danau telaga dewi.


Subway adolah restoran sandwich tagadang di Amerika Serikat. Subway mambuka cabang pertamonyo di Indonesia yaitu di Cilandak Townsquare. Untuak makan di subway awak harus rela antri karano banyak urang Indonesia nan penasaran jo menunyo. Ambo pun ndak luput dari penasaran untuak mancubo ba a raso sandwich urang Amerika ko. Ternyata, pas ambo cubo raso sandwich nyo ndak cocok jo lidah ambo. Mulai dari rotinyo, saus samba nyo, dan isian sayua-sayuanyo. Taraso paik dilidah. Akhirnyo nan ambo pasan tabuang sio-sio. Padohal haragonyo jauah dari sandwich abang-abang nan manuruik ambo labiah lamak. Mungkin bisuak ambo cubo untuak pasan menu nan lain. Siapa tau lamak.


Tuanku Imam Bonjol adolah salah satu pahlawan Indonesia nan lahia pado 1 Januari 1772 dan mempunyoi nama asli Muhammad Syahab. Tahun 1803 sampai 1838 yang tajadi di Sumatara Barat Tuanku Imam Bonjol ditunjuk sabagai Pemimpin kaum Padri di Bonjol. Satalah masa perang mereda Belanda tetap malakuan siasat sahinggo Kaum Padri terus malakuan perlawanan kapado Minangkabau. Tahun 1833 Kaum Padri dan kaum adat Minangkabau basatu untuak melawan Belanda. Lalu sakitar 6 bulan tanggal 16 Maret sampai 17 Agustus 1837 Belanda malakuan penyerangan. Peperangan nan dipimpin oleh Tuanku Imam Bonjol tasabuik memerintahkan untuak membangun benteng. Satalah tigo kali mengganti komandan perang untuak mengalahkan Tuanku Imam Bonjol akhianyo pihak Belanda malakuan perjanjian dengan kaum Padri melalui perjanjian Masang. Namun perjanjian tasabuik dilanggar oleh Belanda itu sendiri, Belanda nan alah menghianati perjanjian dapek memenangkan perang dan menguasai benteng akhianyo Tuanku Imam Bonjol menyerah ka Belanda bulan Oktober 1837. Satalah itu Tuanku Imam Bonjol ditangkap dan dipindahkan ka Manado. dan tanggal 8 November 1864 Tuanku Imam Bonjol meninggal dunia.


Ado caro untuak marawek masin cuci bia indak capek rusak. Partamo barasihan sacaro rutin, Salain mambarasihan tabuang, bagian lainnyo  indak buliah tingga bantuak filter. Barasihan paliang indak 2 minggu sakali untuak manghilangkan jamua, kotoran nan manempel ka filter. Kaduo jaan mamasuak an pakaiana talalu banyak, salain itu pisahan badasarkan bahan dan warna untuak mampamudah proses pancucian. Katigo gunoan sabun cuci sacukuiknyo sajo, masin cuci jo high efficiency hanyo mambutuahan sabun saketek untuak malakuan pancucian sacaro maksimal. Salanjuiknyo latak an masin cuci pado lokasi nan tapek, jaan latak an masin cuci di tampek nan dapek kanai aia hujan dan takanai sinar matahari langsuang.


Pemakaian handphone akan agar dapek batahan lama mako diparalukan babagai macam perawatan nan dapek dilakukan. Nan partamo yaitu manjago handphone dari bantingan atau jatuh. Kaduo,  indak manghabihkan baterai sampai handphone tasabuik mati karano hal iko dapek mamicu kerusakan pada handphone lebih capek mako dari itu disarankan katiko alah mandapekkan peringatan baterai lemah yaitu sakitar 25% mako mulailah untuak charge HP tasabuik  Lalu manunggunyo sampai panuah. Ketigo, rutin manghapuih data-data indak penting serta sampah nan ado dalam handphone tasabuik hal iko dilakukan agar indak mamperlambat performa handphone. Kaampek, indak mangunjungi website nan babahaya karano pengaruh virus dapek mamicu kerusakan pada handphone. Kelimo,  rutin untuak mandeteksi virus nan ado dalam handphone agar katiko handphone takena virus dapek capek ditangani.


Liburan kali ko ambo dan adiak-adiak ambo mangunjungi kabun binatang nan ado di Bukittinggi, namonyo Kebun Binatang Kinantan. Kini kabun binatang Kinantan labiah rancak dan labiah banyak koleksi satwanyo dari sabalunnyo. Di sinan ado wahana baru nan namonyo Bird Park. Di Bird Park ko ambo patamo kali mancaliak buruak merak putih. Biasonyo ambo mancaliak burung merak warno biru hijau, kironyo ado lo nan warna putiah. Bulu buruang merak ko putiah sadonyo. Ukurannyo hampia samo dari merak biasonyo cuman untuak bulu ekornyo ndak sapanjang buruang merak biaso. Wak bisa mambedoan buruang jantan dan batino nyo dari panjang bulu ikua nyo. Bulu ikua na jantan labiah panjang dan rancak dibandiang nan batino. Ambo sanang pai liburan sambia baraja mode iko.


Bamain bola marupokan hobi yang wajib bagi laki laki disakitar rumah ambo, karano bola lah olahraga yang banyak di lakuin dari anak-anak sampai urang gadang. Anak-anak mulai kick off main bola yaitu dari salasai sholat ashar dan abis parmainannyo katiko adzan maghrib alah bakumandang. Itu rutin taruih satiok hari sampai kanai berang bagai dek urang tuo. Katiko bamain bola, si nan punyo bola harus diikuikan main kalau indak kito dan kawan kawan bakal batal bamain bola. karano nan punyo bola lah pemegang hukun tartinggi dalam permainan ko. sungguah sesuatu nan aneh, tapi baa ka baa juo lai, kalau indak kami indak bakalan main do.


Ado pengalaman nan ndak bisa ambo lupokan katiko manonton Piala Dunia tahun 2002. Waktu itu ambo duduak di bangku SMA. Ota kawan ko katiko di sakolah tentang tandiang bola nan disiarkan tadi malam se sadonyo. Sadiah bana rasonyo saat itu karano di rumah ambo ndak ado TV nan bisa dipakai untuak manonton. Dek gara-gara itu juo lah ambo dibuli dek kawan-kawan karano dianggap cupu ndak tau berita terkini tentang tayangan piala dunia. Akhirnyo salamo beberapa hari tu ambo minta izin ka gaek untuak lalok di rumah nenek se karano disinan ado TV sahinggo ambo bisa manonton acara piala dunia saat itu.